Doktor Kongsi Amalkan 6 Tips Ini Ketika Menghadapi ‘Stress’

Melalui rujukan dari portal MyHEALTH, stres atau tekanan merupakan tindak balas fizikal, emosi dan mental yang dialami oleh seseorang apabila tuntutan tidak dapat dipenuhi. Stres boleh juga dialami bila berdepan dengan rangsangan yang tidak menyenangkan seperti bau yang busuk, bunyi yang kuat dan kata-kata yang kesat.
Justeru itu, untuk mendalami dengan lebih lanjut mengenai isu stress ikuti butiran terperinci yang dikongsikan oleh Doktor Samhan seperti di bawah. Beliau telah kongsikan mengenai tanda-tanda stres, punca dan tips menghadapinya. Semoga dapat membantu anda hilang dari tekanan.

Baca juga: Ketahui Gejala, Rawatan & Tips Cegah Pembunuh Tanpa Amaran Si ‘Microsleep’
6 TIPS ATASI TEKANAN ATAU STRES!
Gambar hiasan: Google.com.

“Huh,hah,huh,hah,” dadanya berombak. Tangan dan kaki menggeletar. Keringat peluh membasahi dahinya.

“Cik,cik,cik. Buka mata. Dengar arahan saya. Tarik nafas perlahan-lahan kemudian hembus.”
Pada musim covid sebelum ini, selain menerima pesakit yang disyaki covid-19, kami juga terima pesakit yang mengalami gejala Panic Attack dan gelisah akibat tertekan dengan situasi sewaktu itu.
ANTARA TANDA-TANDA TERTEKAN/STRES:
Gambar hiasan: Google.com.
1. Bernafas laju.
2. Otot menjadi tegang.
3. Lenguh leher dan seluruh badan.
4. Pening dan cepat berpeluh.
5. Kebas dan rasa sesemut.
6. Muntah dan cirit birit.
7. Rasa berdebar-debar tanpa sebab.
8. Hilang selera makan.
9. Tidur tak lena.
10. Risau,sedih,geram dan cepat marah.
11. Kemurungan dan lebih suka menyendiri.
ANTARA PUNCA STRES:
Gambar hiasan: Google.com.

Terlalu banyak membaca maklumat yang membimbangkan dan tidak sahih.
Tiada pendapatan(masalah kewangan).
Terlalu risau akan dijangkiti.
Kebosanan tahap melampau.
Kekurangan bekalan asas.
Konflik keluarga (keganasan rumah tangga & penceraian).

Saya faham ramai yang alami tekanan cuma masih terkawal atau tak diceritakan. Stres dan tekanan semasa krisis adalah NORMAL. Yang penting bagaimana kita menguruskan.
6 TIPS UNTUK DIAMALKAN KETIKA MENGHADAPI TEKANAN ATAU STRES
Jadi hari ini, saya beri 6 TIPS patut kalian amalkan ketika menghadapi tekanan atau stress.
Gambar hiasan: Google.com.
1. BACA MAKLUMAT DARI SUMBER SAHIH
Membaca berita dari sumber palsu dan bacaan negatif patut dielakkan. Jangan ragu-ragu untuk UNFOLLOW mereka yang sentiasa memuatnaikkan berita palsu dan status negatif.
2. FOKUS PADA DIRI DAN KELUARGA
Setiap hari tulis dan rancang aktiviti apa anda patut buat. Rutin seharian anda dipenuhi dengan aktiviti bermanfaat. Lakukan senaman di rumah, makan dan tidur yang cukup dan teratur.
3. HADKAN MASA DENGAN HANDPHONE
Cuba hadkan masa dan rehatkan mata dari handphone, contohnya hanya 2-3jam sehari. Tinggalkan group yang forward berita palsu atau nasihatkan ahli group whatsap/telegram jangan sebar jika tidak pasti kesahihan.
4. ERATKAN HUBUNGAN KELUARGA
Telefon atau video call keluarga dan rakan-rakan. Berkongsi cerita dan luahan perasaan.
Gambar hiasan: Google.com.
5. TEKNIK PERNAFASAN RELAKSASI
Duduk dalam posisi selasa, pejam mata, tarik nafas, tahan 4 saat dan hembus sampai habis. Lakukan 5-10 kali.
6. DEKATKAN DIRI PADA ALLAH
Banyakkan bersolat, baca quran dan berdoa.
TALIAN KHAS PERKHIDMATAN KAUNSELING
Jika anda perlukan khidmat kaunseling, boleh hubungi Talian Khas Perkhidmatan Kaunseling 15999 atau whatsapp 019-2615999.
Kongsikan tips pada orang lain sebab masih ramai tidak tahu dan mengalami tekanan perasaan.
Sumber: Twitter Doktor Samhan


Doktor Kongsi Cara Elak Pedih Ulu Hati Ketika Berpuasa, Jangan Tak Puasa Pula

Berpuasa adalah ibadah wajib yang ditunaikan oleh umat Islam diseluruh dunia dan bagi mereka yang mampu mengerjakannya. Bagi yang tidak berkemampuan pula mereka perlu menggantikannya di hari lain atau membayar fidyah. Umum mengetahui bahawa dengan berpuasa kita dapat menjadi lebih sihat dan kuat.
Namun begitu bagi sesetengah individu, berpuasa ini akan menyebabkan mereka merasakan kurang selesa dan mengakibatkan rasa pedih ulu hati. Pedih ulu hati ini boleh dielakkan berlaku ketika berpuasa ini. Dr Zubaidi Hj Ahmad melalu laman Facebooknya berkongsi tentang cara untuk anda mengurangkan rasa sakit itu. Jom kita tengok cara-caranya!

Cara Mengurangkan Rasa Sakit Ulu Hati Ketika Puasa

Seperti saya beritahu, berpuasa bukanlah punca utama masalah rasa sakit ulu hati. Secara amnya rasa sakit ulu hati hati ketika berpuasa mungkin dialami oleh beberapa individu, tetapi selalunya akan berkurangan setelah kita memasuki minggu kedua, ketiga dan keempat berpuasa.

Jika masalah berterusan, buatlah pemeriksaan lengkap. Janganlah kita beranggapan ia hanya masalah ‘gastik” saja seperti mana yang selalu kita faham. Ia mungkin masalah yang lebih serius. Bagi mereka yang mengalami masalah rasa sakit di bahagian ulu hati, saya mencadangkan periksa pola pemakanan kita.

1. Hindari Makanan Pedas, Masam dan Berlemak ketika sahur dan berbuka.
Bukan tidak boleh langsung, tetapi berpada-pada (makan dalam kuantiti yang sederhana).

2. Hindari Makanan Karbohidrat Ringkas.
Pada waktu sahur dan berbuka, eloklah mengambil makanan yang kaya dengan serat seperti kurma, sayur-sayuran dan buah-buahan. Elakkan makanan yang mengandungi banyak karbohidrat ringkas dan makanan berproses, seperti nasi putih. Boleh tukarkan kepada beras rebus dan beras perang.

3. Minum air secukupya selepas makan, tetapi jangan terlalu banyak.
Minum air secukupnya dapat mengurangkan kepekatan asid yang berlebihan. Jika diambil terlalu banyak, boleh menyebabkan masalah penghadaman kerana asid menjadi terlalu cair. Elakkan juga minuman yang terlalu manis (bergula) atau bergas.
4. Jangan Makan Terlalu Kenyang.
Apabila makan dalam jumlah banyak, perut akan terpaksa bekerja keras dalam jangka masa yang lebih lama untuk menghadamkan makanan yang diambil. Ini merangsangkan pengeluaran asid yang lebih banyak ke dalam perut. Makan dengan jumlah yang banyak, juga menyebabkan kita menjadi letih dan mengantuk.

5. Hindari Rokok dan Alkohol.
Rasa pedih ulu hati boleh disebabkan dari aktiviti merokok dan pengambilan minuman yang berlakohol (sama ada dalah kuantiti yang tinggi atau rendah). Hentikan tabiaat merokok sepanjang Ramadan. Insya Allah akan mudah menghentikannya di luar Ramadan.

6. Menurunkan Berat Badan.
Menurunkan berat badan sehingga berat badan yang sepatutnya dapat mengurangkan masalah rasa sakit ulu hati terutamanya masalah GERD. Ini kerana apabila terlalu banyak lemak (terutama lemak vesceral) dalam abdomen, secara tidak langsung memudahkan asid masuk ke dalam esofagus.
Amalkan Minyak Zaitun Dan Pengambilan Ubat
Selain daripada cara di atas, dua perkara ini juga boleh diamalkan untuk elak rasa sakit itu.

1. Mengamalkan minyak zaitun ketika perut kosong sebaik selepas bangun pagi untuk bersahur atau ketika bersahur.
Minyak zaitun adalah minyak sihat yang melindungi dan merawat luka dan keradangan pada permukaan dalam perut.
2. Ambil ubat Untuk Meredakan Sakit Ulu Hati. Ubat yang selalu diberikan oleh doktor adalah ubat seperti:
a) Antasid : Berfungsi untuk meneutralkan asid dalam perut.
b) Antagonis Reseptor H-2 (H2RAs) : Berfungsi menurunkan kepekatan dan kauntiti asid dalam perut.
c) Penghalang Pump Proton (PPI) : berfungsi seperti H2RAs untuk menurunkan kepekatan dan kuantiti asid dalam perut.
Namun begitu jika masih berasa sakit selepas seminggu, saya mencadangkan kembali berjumpa doktor yang bertugas agar pemeriksaan yang lebih lengkap dapat dijalankan.
Sumber : Dr Zubaidi Hj Ahmad


Doktor Kongsi Cara Pilih Produk Kolagen, Barulah Tak Salah Beli!

Sebut sahaja tentang kolagen pasti semua orang tahu kan? Kebanyakkan produk kolagen tidak sesuai diamalkan dan boleh memberi kesan sampingan untuk kesihatan diri. Kebiasaannya kolagen di pasaran ini diproses daripada 3 sumber utama iaitu ikan, lembu dan haiwan lain.
Jadi, bagi memastikan anda mengambil produk kolagen yang terbaik, berikut merupakan perkongsian Dr Zubaidi Hj Ahmad. Terdapat beberapa faktor perlu dikenal pasti sebelum membeli di farmasi. Jom kita tengok!

Baca juga: Tak Payah Pening-Pening, Satu Hidangan Sehari Dah Cukup Untuk Dapat Vitamin C
DOKTOR KONGSI CARA PILIH PRODUK KOLAGEN, BARULAH TAK SALAH BELI

Mahu mencari kolagen yang terbaik? Saya ingin berkongsi tentang tips memilih produk kolagen yang terbaik. Produk kolagen ini tidak sesuai diamalkan oleh semua orang. Jadi dapatkan nasihat dulu dari doktor yang merawat.

Di farmasi juga terdapat banyak pilihan untuk memilih produk kolagen. Sebelum pilih, bincang dulu dengan ahli farmasi yg bertugas . Ada beberapa tips pemilihan:
1. AMBIL BERSAMA VITAMIN C
Tubuh kita tidak menghasilkan vitamin C. Kolagen yang menjadi sebahagian struktur asas kulit pula tidak dapat menghasilkan kolagen tanpa Vitamin C. Vitamin C diperlukan untuk merangsangkan penghasilan fibroblast, dan meningkatkan penghasilan kolagen.

Oleh itu vitamin C sangat penting untuk menjadikan kulit menjadi pejal dan kelihatan lebih muda. Selain itu vitamin C mempunyai sifat antioksida yang melindungi DNA sel-sel kulit dari serangan elemen radikal bebas. Ambil vitamin C antara 500mg-1000mg untuk mendapatkan kesan yang baik. Maksima dos vitamin C adalah 2000mg sehari.
2. BOLEH DIAMBIL BILA-BILA MASA
Kolagen boleh diambil bila-bila masa walaupun ada beberapa saranan untuk diambil pada waktu-waktu tertentu. Jika kita ambil pada waktu pagi (perut kosong) ia akan menyerap dengan lebih baik. Jika diambil pada waktu malam, ia dikatakan dapat membaiki tisu dengan lebih baik. Terserahlah mahu mengambilnya pada bila-bila masa.

Kolagen yang dimakan akan dihuraikan kepada asid amino. Dalam tubuh, asid amino ini digunakan untuk menghasilkan kolagen. Tidak semua asid amino yang kita makan dapat menghasilkan kolagen. Jadi dengan mengambil suplemen kolagen, diharapkan asid amino ini telah sedia untuk dijadikan kolagen.
3. PILIH KOLAGEN JENIS I & III UNTUK KEBAIKAN KULIT
Terdapat pelbagai jenis kolagen (sekurang-kurangnya 28 jenis kolagen) dan setiap satunya mempunyai kelebihan dan fungsi yang tersendiri. Untuk kulit pilihlah kolagen jenis I dan III, kebanyakannya dari sumber haiwan seperti lembu, kerbau atau kambing.
Ada juga dari sumber ikan seperti pada kulit dan sidik ikan talapia. Kolagen jenis I terdapat banyak pada kulit, juga bahagian dalam tubuh seperti sendi, tulang dan tendon.

Kolagen jenis III lebih khusus pada kulit yang menyebabkan kekenyalan (elasticity) kulit. Dalam banyak kajian menunjukkan penghasilan kolagen jenis III ini semakin berkurangan dengan banyak (berbanding kolagen jenis I) apabila kita semakin berusia. Tidak hairanlah bila memasuki umur 50an terdapat banyak perubahan pada kekenyalan kulit. Kulit mula berkedut dengan lebih jelas.
4. MULA MENJAGA KESIHATAN KULIT APABILA MASUK 35 TAHUN
Tahap kolagen dalam tubuh mula berkurangan pada usia 30an. Faktor genetik, pemakanan, kehamilan, stress, tidak cukup rehat dan pencemaran akan menyebabkan kulit muka akan kelihatan lebih tua dari umur yang sebenar.
Penghasilan kolagen yang berkurangan ini bermula seawal umur 30an dan menurun 1% pada setiap tahun.  Tubuh kita akan mengalami keseimbangan antara penghasilan dan kerosakan kolagen.

Semasa muda tubuh lebih menghasilkan kolagen, sementara apabila berumur tubuh mengalami lebih banyak kerosakan kolagen. Pengambilan kolagen dari makanan atau suplemen tidak membantu ketika kulit sudah mengalami kerosakan teruk seperti terlalu berkedut. Oleh itu penjagaan kulit harus bermula ketika waktu muda, ketika kerosakan belum terlalu banyak.
5. BERI PERHATIAN PADA KESIHATAN KULUT APABILA MENOPAUSE
Dalam kajian menunjukkan seorang wanita mengalami kedutaan kulit yang ketara sebanyak 30% apabila serelah memasuki 5 tahun fasa menopause dan mengalami kekurangan penghasilan kolagen sebanyak 2 % setiap tahun selepas itu.
Ini akan menyebabkan kulit lebih berkedut, rongga kulit bertambah besar dan kedutaan bertambah dalam. Jika kita seorang yang sangat menjaga penampilan, pengambilan makanan yang mengandungi banyak kolagen dan mungkin suplemen kolagen yang sesuai membantu mengurangkan kedutan pada kulit.

6. PASTIKAN TIDAK MENGANDUNG PEWARNA & BAHAN PUNCA ALAHAN
Untuk perasa cuba pilih yang berasakan tumbuhan seperti stevia dan monk fruit. Perhatikan jika terdapat dakwaan berlebihan seperti menyembuhkan penyakit tertentu dengan berbincang dengan ahli farmasi yang bertugas. Oleh kerana sumber kolagen ini dari haiwan, pastikan ia sumber yang halal.
7. SUPLEMEN KOLAGEN BUKANLAH PRODUK MAGIK
Kulit adalah sistem yang kompleks. Kolagen sudah tentu struktur asas kulit yang penting tetapi kadang kala ia memerlukan elemen elastin, ceramide, hyaluronic acid dan antioksida seperti vitamin C dan vitamin E untuk membaiki dan menjaga kesihatan kulit.

Tanpa elemen-elemen ini, kulit mungkin tidak dapat berfungsi dengan baik. Sekali lagi, tidak semua orang sesuai untuk mengambil suplemen kolagen.
Jika hamil, menyusukan anak dan mengambil ubatan sintetik dari hospital, sekali lagi saya nasihatkan agar berbincang dengan doktor yang merawat atau sekurang-kurangnya berbincang dengan ahli farmasi yang bertugas. Semoga bermanfaat.
Sumber: Facebook Dr Zubaidi Hj Ahmad


Doktor Kongsi Cara Pulihkan Semula Deria Bau Selepas Dijangkiti Covid-19, Lega!

Jika anda dijangkiti wabak Covid-19, antara kesan sampingan yang sering terjadi ialah hilang deria rasa dan bau. Hal ini sudah tentunya menyukarkan individu untuk menghidu bau di sekeliling dan kebiasaanya gejala ini akan hilang selepas dua hingga tiga minggu.
Walau bagaimanapun, jika masalah yang dialami masih berlanjutan selepas dua minggu, anda boleh membuat beberapa rawatan di rumah seperti perkongsian Dr Kamarul Ariffin di laman Facebook. Terdapat dua rawatan boleh dilakukan dan ia sedikit sebanyak boleh membantu dalam memulihkan semula deria bau.

Baca juga: Elak Komplikasi MIS-C, Pastikan Kanak-kanak Terima Vaksin Covid-19
DOKTOR KONGSI CARA PULIHKAN SEMULA DERIA BAU SELEPAS DIJANGKITI COVID-19

“Selepas 2 minggu saya kena Covid-19, saya masih tak boleh bau. Apa boleh saya lakukan, doktor?”

Sesetengah orang yang dijangkiti Covid-19, akan mengalami kehilangan deria bau, sama ada kehilangan separa atau kehilangan penuh. Lazimnya gejala ini akan hilang selepas 2-3 minggu.
Jika anda masih alami kehilangan atau kekurangan deria bau selepas 2 minggu, anda disarankan untuk berjumpa doktor untuk diperiksa. Jika ada keperluan, maka anda akan dirujuk kepada pakar ENT.
Apa rawatan yang dilakukan untuk pulihkan semula deria bau?
1. Terapi Latihan Bau (Smell Re-training Therapy)

Terapi ini fokus kepada melatih semula sel olfaktori(bau) untuk mengenal pasti bau-bau. Terdapat 4 kategori bau yang biasa dilatih semula iaitu bau floral, herba, buah dan resin.
– Floral = bau bunga : ros / melur / lavender
– Herba = bau rempah : cengkih / buang lawang
– Buah = bau buah sitrus : lemon / limau
– Resin = bau getah pokok : eucalyptus
Latihan bau ini boleh dilakukan di rumah dengan mudah dan selamat. Boleh gunakan bahan-bahan segar untuk 4 kategori bau ini, atau gunakan minyak pati (essential oil).

Caranya: hidu setiap bahan mewakili ini selama 20 saat setiap satu. Pastikan selama 20 saat itu, anda fokus kepada bau tersebut. Ulang latihan ini, dua kali sehari. Ulang sehingga deria bau kembali.
*Peringatan! Latihan ini bukan rawatan untuk mencegah atau memulihkan jangkitan Covid-19. Ia adalah ikhtiar untuk memulihkan semula deria bau yang telah hilang.
2. Ubat (Decongestant/Antihistamine/etc)

Kadangkala kehilangan bau itu akibat laluan udara dalam hidung tersumbat ekoran bengkakan dindingnya atau hingus yang pekat. Ia biasa dikaitkan dengan keradangan.
Kerandangan ini boleh dirawat dengan ubat-ubatan seperti antihistamin, semburan steroid, dan sebagainya. Untuk dapatkan ubat-ubat anda disarankan untuk berjumpa doktor dahulu.
Doktor hanya akan memulakan rawatan dengan ubat-ubatan setelah pemerikasaan dilakukan, dan pasti ia sesuai serta ia tidak menambah risiko kemudaratan.
*Peringatan! Pengambilan apa-apa ubat-ubatan atau suplemen tanpa berbincang dengan doktor, tidak digalakkan. Ini bagi mengelakkan penggunaan ubat yang salah dan tidak berkesan.
Sumber: Facebook Dr Kamarul Ariffin Nor Sadan


Doktor Kongsi Kaedah 5R Untuk Bentuk Kecerdasan Emosi Anak-Anak, Kena Cuba!

Kali ini Doktor Rozanizam Zakaria telah berkongsi kaedah 5R untuk membentuk kecerdasan emosi anak-anak. Menurutnya, Emotional Quotient (EQ) lebih penting daripada Intellectual Quotient (IQ). Bahkan, IQ itu boleh diukur, tetapi EQ tidak boleh diukur.
Mari ikuti perkongsian yang penuh manfaat daripada beliau di bawah.

Baca juga: Biar Anak Makan Buah Epal Sekali Kulit, Bagus Untuk Kuatkan Memori!
KAEDAH 5R UNTUK MEMBENTUK KECERDASAN EMOSI ANAK
Gambar: Disediakan oleh Puan Zatil Arip.

PRINSIP ASAS PSIKOLOGI IBU BAPA:
1. Tidak ada ibubapa yang sempurna, yang ada hanyalah ibu bapa yang sentiasa memperbaiki diri (No perfect parents, only improved parents).

2. Ibu bapa lah model kepada emotional intelligence anak-anak (mModel it out).
3. Bina ikatan dengan anak-anak (Bonding 3X!).
4. Ia adalah proses yang perlahan tetapi berterusan (Slow & steady process).
Sentiasa deposit emosi kepada anak-anak, itu pelaburan kita yang kita akan tuai kemudian.
Mempelajari psikologi anak-anak adalah 1 tuntutan agar setiap yang kita buat itu dengan ilmu.
KESTABILAN!
Anak-anak perlu stabil untuk membolehkan dia berkembang.
4S UNTUK BINA KESTABILAN ANAK:
1. SAFE (fizikal)
Anak perlu rasa selamat.
2. SECURED (hubungan)
Anak perlu rasa dilindungi oleh ‘attachment figure’ eg: ibu, ayah dll.
3. SOOTH (emosi)
Anak perlu rasa tenang.
4. SEEN (emosi)
Anak perlu rasa dihargai dan dipandang.
Hasil daripada 4S ini, anak akan dapat berkembang secara normal dari segi fizikal, kognitif dan emosi.
4 JENIS IBU BAPA:
Gambar hiasan: Pa&Ma.
1. Ignore – tak peduli emosi anak.
2. Disapproved – nafi emosi anak.
3. Leisure spare – ambil mudah emosi anak.
4. Ultra parents – ambil berat emosi anak.
Ibu bapa jenis ignore, disapproved dan leisure spare menghasilkan anak yang bermasalah.
Ibu bapa jenis ultra akan menunjukkan bimbingan emosi:

Mereka terima emosi anak.
Mereka pandu anak untuk ekspres emosi.
Mereka bantu anak mengurus emosi

EMOTIONAL QUOTIENT (EQ)
 Emotional Quotient lebih penting daripada Intellectual Quotient.
EQ:

Tahu dan mampu mengendali serta mengurus perhubungan.
Tahu mengurus emosi diri.
Tahu cara untuk berhubung.

IQ itu boleh diukur, tetapi EQ tidak.
Kenapa perlu bina EQ?
1. EQ berkadar langsung dengan kejayaan.
2. EQ tidak boleh terbentuk sendiri.
EQ hanya boleh dibentuk melalui bimbingan emosi oleh ibubapa (emotional coaching by parents).
Tapi berita baiknya, otak anak kita ini seperti plastik;

Boleh dibentuk (mould).
Bahkan sehingga anak berumur 27-28 tahun,
Makin kita bentuk, makin cantik.
Makin kita buat, makin mahir,

Eg: Dari seorang anak yang tak pandai kawal marah kepada anak yang tahu cara mengawal dan melepaskan kemarahannya dengan betul.
EQ anak kita bergantung kepada kita sebenarnya!
KAEDAH 5R UNTUK BENTUK EQ ANAK
Gambar hiasan: KlikDokter.
1. REFLECTION
Gambar hiasan: SirapLimau.
Self-reflection/self-awareness.

Kemampuan untuk muhasabah diri dia.
Mampu lihat diri dia dari luar
Eg: “Aku marah sangat ni.. Aku kasar sangat ni..”
Dia sedar diri.
Tahu setiap kesan emosi kepada tindakannya dan kesan tindakannya kepada emosinya.
Ramai generasi muda hari ini tidak sedar akan dirinya (clueless generation).
Dalil muhasabah:

“Wahai orang yang beriman, bertaqwalah kepada Allah dan hendaklah setiap orang memerhatikan apa yang telah ia lakukan untuk hari esok (akhirat).. ” (Surah Al-Hasyr, 59: 18)
TIPS 10R UNTUK GALAKKAN ANAK MUHASABAH DIRI (ENCOURAGE SELF-REFLECTION):
1. Jadi teladan kepada anak (role model).
Anak belajar cara marah daripada kita.
2. Berikan masa lapang.
Allow free time supaya anak ada masa untuk fikir tentang diri dia.
3. Ambil masa untuk keluarga bermuhasabah.
Buat usrah keluarga, tanya dan bina perbualan.
Eg: “Apa 3 benda yang buat kakak gembira hari ni?”
4. Galakkan anak ekspres emosi.
Bagi anak luah sama ada secara kata-kata atau tulisan atau lukisan.
Anak boleh tulis diari.
5. Tanya anak soalan yang boleh buat mereka berfikir.
Anak akan belajar berfikir.
6. Tanya anak apa yang dia syukuri.
7. Belajar untuk ‘slow down’.
Ajar anak STOP untuk bertenang, baru proceed:

S-Stop dulu
T-Take deep breath
O-Observe
P-Proceed

8. Do it again, do it right.
Beri anak peluang untuk betulkan kesilapan dia. Bukan berleter tentang salah dia.
Minta dia buat semula dengan cara yang betul. Anak akan belajar dan berkembang
Eg: Ajar anak cara untuk minta tolong dengan tertib.
9. Puji mereka.
Syarat puji:

Sebut emosi kita.
Sebut kejayaan dia.

Eg: “Ummi happy sangat Anas tak kedekut dengan adik.”
10. Galakkan anak untuk selalu self-talk.
Ajar dia motivate diri sendiri.
Eg: “Kakak boleh buat.”
2. RELAXATION
Gambar hiasan: Pa&Ma.
Ajar anak untuk bertenang.
Bayangkan otak kita saat minyak dan air bercampur. Ketika kita tidak tenang, kita tidak dapat berfikir dengan baik. Baik dan buruk bercampur aduk.
TIPS 8R AJAR ANAK BERTENANG
1. Deep breathing.
Ada banyak teknik untuk buat deep breathing.
Sama ada seolah-seolah tiupan belon, bunga, guna bola kembang kempis. Boleh tengok YouTube Dr. Rozanizam tentang deep breathing.
2. Progressive muscle relaxation.
Cara release stress dengan jadi ‘turtle’.
3. Cara imaginasi:
Membayangkan berada di pantai etc, untuk escape/break otak daripada fikiran tak tenang tu.
4. Squeeze ball.
Masa kita marah, otak kita tak rasionalkan kerana otak luar shut down dan otak emosi activated. Otak emosi yang kawal.
Kita kena buat supaya otak luar kawal semula otak emosi. Tonton YouTube Dr. Rozanizam: Relaxation and mindfulness.
5. Buat aktiviti, senaman atau bermain.
Bukan melalui gadget. Gadget adalah artificial world. Anak kena tahu bahawa hanya dia sahaja yang boleh tenangkan diri dia sendiri
6. Ajar anak fikir positif.
Perbetul cara fikir anak.
Eg: “bukan susah, cuma belum pandai.”
Kalau kita fikir susah, emosi yang datang: “aku tak boleh buat ni.”
Ajar anak fikiran alternatif lain untuk bina fikiran positif.
Eg: “mesti ummi tak sayang aku.” tukar kepada “mungkin ummi penat dan susah hati, bukan ummi tak sayang.”
7. Role model.
Kita yang tunjuk kepada anak cara yang betul untuk bertindak bila marah atau tertekan.
Eg: berwuduq, solat, baca Quran, memasak etc.
8. Ajar anak untuk ekspres, ceritakan, kongsi apa yang mereka rasa.
Bantu dia untuk luah perasaan. Ingat, apa yang kita tanam saat anak umur 12 tahun mungkin berguna untuk dia ketika dia umur 20 tahun.
3. REGULATION OF EMOTION
Gambar hiasan: TheAsianParentMalaysia.
Kemahiran untuk kenal pasti dan kendalikan emosi secara positif.
Emosi ni dia ada range dia. Jika sekelip mata boleh berubah terus dari tenang kepada amuk, itu tandanya dia tidak mampu kawal emosi.
Kunci kestabilan emosi: resilient
TIPS 5R UNTUK AJARI ANAK KAWAL EMOSI (RULER)
1. Recognise.
Kita yang perhati dan kenal pasti, bukan tunggu anak yang datang. Pelajari kaedah LOOK.
2. Understand.
Belajar untuk tahu dan faham apa punca perasaan tu.
3.Listen & label.
Bagi anak cerita; anak akan belajar label emosi dia. Ada lebih 500 emosi dalam diri seseorang.
‘Name it to tame it’.
Anak lelaki sebenarnya lebih beremosi daripada anak perempuan cuma dia susah nak cerita.
To listen:
1. Stop anything else and listen.
2. Nod (angguk).
3. Rephrase/label emosinya.
4. Ask deeper question.
Eg: “oh abang rasa sedih sebab abi tak bawa abang sekali pergi masjid?”
4. Express.
Ajar anak ekspres dengan cara yang betul.
Eg: Bila marah boleh keluar bermain, bukan pukul adik.
5. Regulate effectively.
Ajar anak bagaimana cara untuk kawal emosi dan bertenang.
Eg: minta maaf, melukis etc.
4. RELATIONSHIP BUILDING
Gambar hiasan: Edutopia.
Anak mampu bina hubungi yang baik. Anak ada hubungan yang bermakna dengan orang lain. Anak mampu untuk berkomunikasi dgn orang lain.
7 KEMAHIRAN YANG PERLU UNTUK ANAK BINA PERHUBUNGAN:
1. Boleh berkongsi.
2. Boleh bekerjasama.
3. Boleh mendengar dan memberi maklumbalas.
4. Boleh mengikut arahan.
5. Boleh menghormati ruang privasi orang lain.
6. Boleh eye contact.
7. Berakhlak dan berbudi bahasa.
6 CARA UNTUK BINA PERHUBUNGAN:
1. Beri anak bermain.
2. Ajar anak urus emosi.
3. Ajar anak empati.
4. Bercerita dengan anak.
Social stories. Anak lebih cepat belajar ketimbang hanya kata-kata. Boleh tonton bersama anak filem Inside Out.
5. Modelkan pada anak cara berkawan.
6. Set rules dalam keluarga.
Eg: jumpa orang, salam.
5. RESPECT
Gambar hiasan: TheAsianParent.
Anak boleh menghargai orang lain, dan anak tahu bahawa orang lain ada nilai.
13 CARA AJAR ANAK UNTUK HORMAT:
1. Tunjuk kepada mereka yang kita hormat mereka.
Bila anak bercakap, kita tengok dia.
2. Biasakan pandang mata anak bila anak bercakap dengan kita.
3. Puji dia bila perbuatan dia menunjukkan dia hormat orang lain.
4. Hukum dia bila dia menunjukkan perbuatan tidak hormat orang lain.
5. Ajar anak untuk ambil tahu pandangan orang lain.
Anak perlu tahu bahawa pandangan orang lain matters.
6. Ajar anak kenal pasti pandangan orang lain.
Identify other people viewpoints.
7. Ajar anak kenal perihal orang lain.
8. Ajar anak berkongsi.
9. Ajar anak bersyukur.
10. Fahamkan anak kenapa dia jadi tidak hormat.
11. Ajar anak minta maaf.
12. Ajar anak ucap terima kasih.
13. Ajar anak empati.
#psikologiabiumi #notakeibubapaan #sebarkebaikan
Disediakan oleh Puan Zatil Arip.
Sumber: Facebook Dr Rozanizam Zakaria / Zatil Arip


Doktor Kongsi Kesan ‘Screen Time’ Kepada Anak Jika Pendedahan Terlalu Awal

Kebanyakan ibu bapa mengambil jalan mudah dengan memberikan anak-anak melihat telefon dalam jangka masa yang panjang walaupun ia terlalu awal. Kesan screen time yang berlebihan boleh mempengaruhi kesihatan fizikal anak-anak termasuklah mata mereka.
Selain itu, kesan screen time yang berlebihan juga akan menyebabkan anak-anak kurang bercakap kerana lebih tertumpu dengan video atau games yang dilihat. Seorang doktor di media sosial telah mengulas lebih lanjut mengenai perkara tersebut.

Baca juga: 4 Punca Anak Berat Mulut/Speech Delay & Cara Mengatasinya
KESAN SCREEN TIME KEPADA ANAK JIKA PENDEDAHAN TERLALU AWAL

https://media.siraplimau.com/2021/09/v0f025gc0000c4vlfo3c77ue4g3apcl0.mp4
Menurut Dr Zuraida, pada tahun 2018 satu kajian telah dilakukan yang mengaji kesan pendedahan skrin dan kaitan dengan masalah anak-anak yang ada ciri-ciri seperti Autism.

Kajian tersebut mendapati:

jika kanak-kanak di bawah usia tiga tahun didedahkan dengan skrin telefon kurang tiga jam, mereka akan mengalami masalah kurang tumpuan dan lambat bercakap.
jika mereka didedahkan dengan skrin telefon lebih daripada tiga jam sehari, mereka didapti masalah lambat bercakap, kurang tumpuan dan juga hiperaktif.

Pendedahan skrin telefon perlulah dikawal oleh ibu bapa serta ada interaksi antara ibu bapa dan anak. Seperti contoh, memberitahu dan mengajar anak-anak apa yang berlaku. Bukanlah hanya membiarkan mereka melihat telefon secara sendirian sehinga berjam-jam.
“ILMU YANG BERMANFAAT,,”
Posting doktor tersebut sudah pasti dibanjiri komen ibu bapa yang turut menceritakan pengalaman masing-masing dan bersyukur dengan info yang dikongsi oleh Dr Zuraida.

Sumber: TikTok Dr Zuraida


Doktor Kongsi Kisah Bayi Tak Ada Tempurung Kepala, Rupanya Si Ibu Ada Kencing Manis Tapi Dibiarkan!

Diabetes semasa hamil atau biasanya dipanggil sebagai Gestational Diabetes Mellitus (GDM) merupakan satu keadaan serius yang berlaku kepada wanita hamil yang sebelum ini tidak menghidap diabetes, tetapi kini mempunyai paras glukosa darah yang lebih tinggi dari paras mereka yang hamil normal.
GDM biasanya dapat dikesan selepas minggu ke 24 kehamilan dan berlaku kepada 1-14% peratus wanita hamil setiap tahun. Jika tidak dirawat, GDM boleh menyebabkan komplikasi yang serius kepada ibu dan bayi dalam kandungan seperti perkongsian menyayat hati Dr Muhammad Izzat.

Baca juga: Berapa Lama ‘Gap’ Untuk Hamil Lagi? Ini Jawapan Pakar
DOKTOR KONGSI KISAH BAYI TAK ADA TEMPURUNG KEPALA

Menerusi hantaran itu, beliau menjelaskan ketika sedang memeriksa keadaan bayi menggunakan mesin, ia agak sukar untuk diukur saiz kepada bayi tersebut.

Jelasnya, keadaan ini sering terjadi kepada bayi yang tiada tempurung kepala dan kejadian ini disebabkan oleh kencing manis yang dihidapi oleh si ibu.
Puas digodek-godek mesin scan. Puas cari angle yang terbaik untuk measure kepala baby. Patutla Dr sebelum ni cakap dia susah nak measure saiz kepala baby. Baru saya faham kenapa Dr tersebut mohon second opinion.

Apa yang saya nampak hanyalah frog-eye sign ( kalau dilihat kepala seekor katak dari atas, nampak mata saja terjojol keluar disebabkan tulang kepala tiada ). Ada orang panggil Mickey mouse sign. Sama lah tu.
Lama saya tenung scan tu, nak betul-betul pasti. Seakan-akan anencephaly ( baby tiada tempurung kepala) Panggil beberapa doktor yang lain untuk lihat bersama, untuk benar-benar pasti. Semuanya bersependapat.
“Ibu ada kencing manis ke sebelum ni?”
“Kalau ikutkan masa tak mengandung takde kencing manis. Masa mengandung je baru ada kencing manis”
“Lepas 6 minggu pantang ada check, minum air gula semula tengok ada kencing manis lagi ke tak?”

“Oh yang tu saya tak pergi”
Kurang pasti, ibu terlupa ataupun bagaimana.
“Ibu saya ada berita kurang baik nak bagitahu”
“Lama saya scan ni nak confirmkan betul-betul apa yang saya nampak. Berat saya nak cakap perkara ini. Tapi ibu kena tahu. Baby ni tak normal. Tempurung kepalanya tak terbentuk. Harap ibu bersabar dan tenang”
Remuk berkecai hati ibu, air matanya mengalir

“Ibu, saya tinggalkan dulu dengan husband. Kejap lagi dah okay sikit saya datang balik cerita lebih lanjut. Sabar ya ibu” Setelah ibu sudah bertenang, saya sambung semula perbualan.
“Kecacatan ni dinamakan anencephaly. Bayi dengan keadaan ni tulang kepala dan sebahagian otak tak terbentuk. Bayi seperti ni biasanya umurnya tak panjang, akan meninggal selepas dilahirkan.
Dalam rahim baby boleh idup lagi sebab ada tali pusat. Lepas dilahirkan, tali pusat dipotong, bahagian otak yang terlibat dalam penafasan tkde, dia takboleh nafas sendiri, walaupun peparunya normal”
“Kite check dulu ibu ada kencing manis ke tak nanti. Saya suspect ibu ada kencing manis dari kehamilan terdahulu berlarutan sampai sekarang. Saya mungkin silap, tapi takpa, kite check dulu ya”
Check HbA1c = 13%
PENTING KAWAL KENCING MANIS, ELAK KECACATAN LAIN

Ya Allah memang ibu ada kencing manis, tak terkawal rupanya. Ibu yangg mengandung dengan kencing manis tak terkawal (sebelum mengandung) berpotensi tinggi bayinya mendapat kecacatan sebegini dan kecacatan lain – masalah jantung misalnya.
1. Ibu yang ada GDM perlu check semula ada kencing manis ke tak lepas 6 minggu berpantang. Jangan lupa.
2. Kalau tak ada kencing manis lepas check tu, kena buat HbA1c setiap tahun, sebelum mengandung lagi. Sekurang-kurangnya, jumpa Dr, check ada kencing manis ke tak setiap tahun kalau HbA1c tkde.
3. Ibu yang ada masalah neural tube defect seperti anencephaly di atas, perlukan 5mg asid folik, 3 bulan sebelum mengandung dan teruskan pengambilan untuk 3 bulan pertama kehamilan.

4. Ibu yang ada kencing manis sebelum hamil perlukan kawalan kencing manis yang optimum, HBA1c < 6.5% sebelum mengandung lagi. Ibu ini juga perlukan asid folik 5mg, 3 bulan sebelum mengandung dan teruskan sehingga 3 bulan pertama kehamilan.
5. Wanita yang sihat, dan bercadang nak mengandung lagi, perlu amek asid folik (0.4mg) 3 bulan sebelum mengandung, dan sambung pengambilannya 3 bulan pertama semasa hamil.
Sumber: Facebook Dr Muhammad Izzat


Terkejut & Panik Tengok Anak Sawan Tarik, Bertenang Ibu, Ini Cara Tangani Di Rumah!

Sawan ketika bayi kebiasaan terjadi akibat demam. Diagnosa sawan demam hanya boleh dibuat selepas doktor mendapati tidak ada punca-punca lain yang menyebabkan sawan selain daripada suhu badan tinggi yang biasanya melebihi 38ºC.
Sebagai ibu bapa perasaan panik dan cemas tatkala anak tersayang diserang sawan pasti akan berlaku terutama jika si ibu dan ayah tidak mempunyai pengalaman dan pertama kali berlaku. Jadi, seorang doktor di laman sosial mengupas dengan lebih lanjut bagaimana cara menangani anak sawan dan punca berlakunya sawan selain demam.

Baca juga: Pakar Kongsi 3 Sebab Kenapa Anak Susah Faham Apa Yang Mereka Belajar
CARA MENANGANI ANAK SAWAN DI RUMAH

Sawan terjadi akibat elektrik dalam otak terganggu. Kanak-kanak biasa diserang sawan akibat demam namun terdapat juga punca lain seperti:

Cedera otak semasa bersalin
Congenital brain defect
Penyakit genetic

Jika mengikut semua peringkat umur, sawan berpunca daripada:

Jangkitan kuman di otak
Level garam dan gula tidak normal dalam darah
Cedera otak
Keracunan
Gigitan haiwan berbisa
Kejutan elektrik
Heat stroke
Penyakit jantung

Walau bagaimanapun, ada juga sawan yang tiada penyebab dan kondisi kesihatan normal ia dipanggil Idiaopathic Seizures. Sekiranya anak sawan, apa yang parents perlu buat sebagai rawatan awal:
1. JANGAN PANIK & TENGOK MASA
Apa yang penting, parents jangan panik. Kena tenangkan diri dulu dan check waktu pukul berapa. Penting untuk ibu bapa tahun tempoh sawan anak.

2. JAUHKAN ANAK DARI BENDA BERBAHAYA & MENGIRINGKAN KE KIRI
Pastikan persekitaran anak selamat daripada benda-benda berbahaya. Kemudian, mengiringkan anak ke kiri atau kanan. Hal ini kerana untuk mengelakkan air liur muntah masuk ke paru-paru.
3. PERHATIKAN APA-APA YANG TIDAK NORMAL
Fokus pada anak dan perhatikan apa yang tak normal seperti:

Bola mata ke atas
Air liuh meleleh
Gerakan badan, kaki & tangan
Terkencing & terberak

Jangan cuba paksa hentikan sawan anak kerana kemungkinan akan mencederakan si anak.
4. JANGAN MASUKKAN BENDA KERAS KE DALAM MULUT
Kalau anak tergigit lidah, biarkan. Jangan masukkan sudu atau benda keras dalam mulut kerana akan menyebabkan luka atau gigi patah dan mungkin anak akan tertelan atau tercekik.

5. JIKA SAWAN DISEBABKAN DEMAM
Kalau sawan disebabkan demam:

Buka baju anak & bagi ubat demam ikut punggung
Lap dengan air suam-suam suku

Ini adalah rawatan awal dan perlu ke hospital jika sawan lebih daripada lima minit, pertama kali sawan dan lebih daripada sekali dalam tempoh 24jam
Sumber: TikTok DrChampz & My Health


Doktor Kongsi Resepi Jus Superfood Untuk Baiki Kesihatan Usus, Pembuluh Darah & Sel

Semestinya sudah ramai yang tidak sabar untuk pulang ke kampung bagi meraikan Hari Raya Aidiladha bersama keluarga dan sanak-saudara di kampung, yang hanya tinggal beberapa hari lagi. Tambahan pula, ramai yang tidak sabar ingin menikmati pelbagai juadah raya yang bakal disediakan juga.
Namun, dalam enak ‘menyumbat’ pelbagai jenis hidangan raya di dalam perut jangan lupa untuk jaga juga kesihatan perut anda seperti dikongsikan oleh Doktor Rizal Abu Bakar. Jom cuba buat Jus Superfood Seleri Beetroot di bawah dan ketahui manfaat bahannya.

Baca juga: Boleh Jimat! Ahli Kimia Kongsi Kebaikan Air Fryer, Kurang Pakai Minyak Masak
JOM JAGA KESIHATAN USUS, PEMBULUH DARAH & SEL!

Ni ramai dok plan nak balik kampung. Lepaih tengok anak bulan. Maklumlah minggu depan nak balik Raya Haji. Bila balik kampung mesti bedal macam macam.

Boleh merasa qurban. Dibuat gulai daging. Kambing bakar dan sebagainya. Sebelum jadi macam macam. Apa kata baiki kesihatan usus, pembuluh darah dan sel dulu?
PETUA JAGA KESIHATAN USUS, PEMBULUH DARAH & SEL
Caranya mudah saja. Ini petua saya selalu amalkan. Untuk jaga perut. Jaga otak kedua iaitu usus.
Saya buat Jus Superfood Seleri Beetroot ni. Apa hebatnya formula ni?
1. SALERI

Seleri ni ada sekurang-kurangnya 12 jenis anti oksida. Untuk setiap batang. Termasuk vitamin C, beta carotene dan flavonoids.
Power sangat untuk usus, pembuluh darah, sel dan organ. Dalam seleri juga ada 25 bahan anti-inflammatory. Mereka bertindak lindungi tubuh dari inflamasi yang boleh akibatkan sakit berterusan.
Seleri juga ada bahan bernama phthalides. Bantu relaks dinding arteri. Untuk lancarkan aliran darah.
Satu benda lagi yang ramai tak tahu ialah seleri ni ada apium. Atau apiuman. Bahan penting untuk rendahkan ulcer perut, tingkatkan lining dalam usus dan kurangkan risiko sembelit.
Fiber dalamnya bantu kecilkan saiz pinggang.
2. EPAL

Epal pula bertindak sebagai pemanis semulajadi. Chromium yang ada dalam epal bagi kita rasa kenyang. Jadi tak rasa lah nak berkudap sana berkudap sini. Perut rasa full saja.
3. BEETROOT

Macam mana dengan beetroot? Ubi bit yang warna purple merah terang tu. Kajian dapati beetroot dapat turunkan tekanan darah secara natural.
Menariknya bab beetroot ni ialah dia kuatkan stamina. Kalau bersukan tu kira wajib amalkan minum jus seleri beetroot ni.
Beetroot juga power untuk otak. Ia lambatkan penuaan otak. Rendahkan risiko terkena dementia.
Kalau nak turunkan berat badan, buatlah beetroot ni sebagai saka. Berdampinglah dengan dia.
Perasan tak beetroot ni warna merahnya pekat? Sebabnya dia ada betalains. Kajian dapati betalains ada kapasiti sebagai chemo-preventive.
RESEPI JUS SUPERFOOD SELERI BEETROOT
Gambar hiasan.
Untuk buat jus, kena pakai blender yer Bukan juicer. Penting minum dengan fibernya sekali. Kalau pakai juicer, kita hanya minum air gula saja.
BAHAN-BAHAN:

Seleri satu setengah batang.
Beetroot saiz kecil. Guna separuh sahaja.
Epal 4 biji – terpulang nak guna epal jenis apa.
Air bertapis.

CARA-CARANYA:
1. Potong bahan 1-3 pada potongan kecil.
2. Masukkan ke dalam blender.
3. Masukkan air separuh dari ketinggian bahan.
4. Blend sehingga halus. Tambah air kalau pekat.
Bolehlah cuba. Kalau buat pagi, kenyang insyaa Allah sampai ke petang nanti. Kecualilah perut kita saiz tangki kapal terbang.
Sumber: Facebook DrRizal Abu Bakar


Doktor Kongsi Sendawa Berlebihan Menandakan Penyakit Tertentu, Hati-Hati!

Amalan makan atau minum terlalu cepat merupakan antara punca mengapa anda kerap bersendawa tidak henti. Keadaan kerap sendawa ini bukan saja menyebabkan orang di sekeliling kurang selesa, malah diri sendiri juga selain berasa malu.
Justeru itu, mari mengetahui dengan lebih lanjut mengenai masalah sendawa berlebihan melalui hantaran yang dibuat oleh Dr. Zubaidi Hj Ahmad.

Baca juga: Awas! Gusi Berdarah Boleh Jadi Punca Masalah Kesihatan Lain, Jangan Ambil Mudah!
DOKTOR KONGSI SENDAWA BERLEBIHAN MENANDAKAN PENYAKIT TERTENTU, HATI-HATI!

SENDAWA BERLEBIHAN MENANDAKAN PENYAKIT TERTENTU

Sendawa adalah proses yang biasa berlaku apabila udara dari keluar dari perut melalui mulut. Jika tidak dikeluarkan, udara berlebih boleh menyebabkan perut kembung.
PUNCA SENDAWA YANG BANYAK…
Antara punca sendawa yang banyak adalah:
1. Makan atau minum terlalu cepat.
2. Terlalu banyak berbual ketika makan.
3. Mengunyah gula-gula getah.
4. Minum minuman berkarbonat.
5. Merokok.
6. Makan makanan yang berangin.
SENDAWA DISEBABKAN OLEH MASALAH SEPERTI BERIKUT
Ada beberapa keadaan di mana sendawa disebabkan oleh masalah tertentu:
1. AEROFAGIA

Aerofagia adalah masalah akibat menelan udara terlalu banyak. Jadi tubuh pun cuba mengeluarkannya kembali terutama ketika gugup atau stress. Ini menyebabkan ia akan kerap bersendawa.
2. SENDAWA SUPRAGASTRIK
Sendawa supragastrik adalah berlaku apabila esofagus terlalu cepat mengeluarkan udara sebelum menelan udara dan masuk ke perut. Ia selalu berlaku pada anorexia nervosa dan obsessive compulsive disorder (OCD).
3. GERD

Gastroesophageal reflux disease atau GERD berlaku apabila asid perut naik dari perut ke mulut. Ini menyebabkan keradangan pada esofagus dan membuatkan individu tersebut menelan lebih banyak udara, seterusnya menyebabkan sendawa terus-menerus.
4. GASTROPARESIS
Gastroparesis berlaku apabila perut lambat dikosongkan semasa proses pencernaan. Ini bermakna lebih banyak masa yang diambil untuk mencernakan makanan.
Ini berlaku terutama di kalangan pesakit diabetes. Lebih lama proses pencernaan, lebih banyak udara dihasilkan, lebih banyak sendawa.
5. JANGKITAN HELICOBACTER PYLORI
Gambar – Hospital Islam Az-Zahrah
Jangkitan bakteria H. pylori dalam perut boleh menyebabkan gastritis dan gastric ulcer. Ini meningkatkan penghasilan gas dan lebih banyak sendawa.
BEBERAPA CARA UNTUK MENGURANGKAN SENDAWA!
1. MENGUBAH CARA PEMAKANAN

Mengurangkan makanan berkanji.
Makan perlahan.
Meninggalkan minuman berkarbonat.

2. AMBIL BEBERAPA UBAT SINTETIK & NASIHAT DARIPADA PEGAWAI FARMASI
Mengambil beberapa ubat sintetik dan dapatkan nasihat dari pegawai farmasi. Antaranya:

Domperidon
Metoclopramide

3. BUAT PESAKIT GERD & GASTRITIS…
Bagi pesakit GERD dan gastritis, doktor mungkin memberikan:

Antasida
Proton pump inhibitor

4. AMALKAN PREBIOTIK & PROBIOTIK
Amalkan prebiotik dan probiotik dalam pemakanan bagi melancarkan pencernaan. Amalkan minyak zaitun setiap hari.
Semoga bermanfaat.
Sumber: Facebook Dr. Zubaidi Hj Ahmad


Doktor Kongsi Teknik Pelukan Yang Betul Elak Anak ‘Keras Hati’ & ‘Melawan’

Pelukan ibu bapa kepada anaknya bukan sahaja untuk mengungkapkan rasa kasih sayang, tapi ia meliputi pelbagai aspek seperti emosi, didikan mahupun perkembangan anak itu sendiri. Sebenarnya, anak kecil dan bayi memerlukan 5 hingga 6 pelukan setiap hari daripada ibu bapanya untuk merasai dirinya sentiasa disayangi.
Menyentuh kepada aspek emosi, pelukan sangat penting untuk meredakan ‘kemarahan’ anak apabila dimarahi. Dalam kata lain, anak yang sedang mengamuk akan mula tenang apabila dipujuk dengan ayat pujukan serta pelukan daripada ibu bapa. Apa yang penting, setiap pelukan anda itu perlulah ‘sampai’ ke hati anak.

Berdasarkan pendapat doktor ini, seseorang anak yang tak rasa dicintai dan disayangi akan lebih berpewatakkan keras hati dan suka melawan. Mungkin cara anda memeluk anak selama ini tidak betul dan anak tak dapat ‘rasa’ kasih sayang daripada anda. Beliau juga telah berkongsikan cara pelukan yang betul supaya anak merasa kasih sayang anda terhadapnya.

Cara Pelukan Yang Betul Kalau Tak Nak Anak Keras Hati & Melawan
Mungkin cara kita peluk anak selama ni tak betul kot. Itu yang anak makin keras dan melawan!
Anak yang tak rasa dicintai dan disayangi memang akan lebih keras dan suka melawan. Padahal kadang kadang kita sayang je anak anak kita tapi rupa-rupanya mereka TAK DAPAT RASA.Kita sayang je tapi mungkin mesej tu tak sampai kat anak kita!

Sini saya nak kongsi cara peluk yang betul :
1. Baiki dulu emosi kita. Jangan pergi peluk anak masa kita tengah stress melampau. Ambil deep breathing dulu dan ambil nafas daripada perut untuk tenangkan emosi.

2. Melutut dulu. Biar mata kita dan anak kita tu selaras atau satu level. Masa ni kalau kita ada buat salah kat anak pun, kita boleh saja mintak maaf. Tak jatuh pun darjat mak ayah kalau mintak maaf pada anak.
3. Jangan peluk anak dengan paksaan. Kalau anak jenis susah nak bagi peluk atau rimas kena peluk, pandai-pandai la cari cara untuk pujuk mereka. Alih fokus dan perhatian mereka pada benda di luar sana. Tunjuk pada anak kita tu kereta tengah melintas ke, burung berterbangan ke atau si ayah tengah berdengkur ke.
4. Bila dah berjaya peluk anak. Samakan bahagian dada kita dengan dada anak kita. Rapatkan dada kita sampai bertemu dengan dada anak kita.
5. Ingat! Jantung kita yang kat dada tu ada electromagnetic fields yang kuat yang boleh dikesan sejauh beberapa kaki daripada badan kita!
6. InsyaAllah dengan cara pelukan yang betul, anak kita akan lebih tenang dan dia akan boleh rasa yang dia disayangi.
7. Senakal nakal anak pun kalau dipeluk mereka akan kalah kerana keinginan untuk dipeluk itu adalah FITRAH TERINDAH mereka!
Sumber: Taufiq Razif


Doktor Kongsi Tips & Tahap Risiko Buat Aktiviti Luar Dengan Selamat Bersama Anak

Selepas Lembah Klang diumumkan beralih ke Fasa 2 Pelan Pemulihan Negara, ibu bapa mengambil langkah ini untuk membawa anak-anak keluar beriadah dan berkelah di kawasan air terjun, pantai dan sebagainya.
Walau bagaimanapun, masih ada juga segelintir orang awam yang melontarkan kecaman kepada parents yang membawa anak mereka keluar seolah-olah tidak menjaga keselamatan diri.

Bagi mengelakan kekeliruan dan kecaman yang tidak elok, di Instagram milik Dr Husna Musa, beliau telah berkongsi aktiviti yang boleh dilakukan bersama keluarga meskipun di luar.
Baca juga: “Jangan Kecam Tengok Parents Bawa Anak Keluar Main, Anak-Anak Pun Penat”

TIPS BERMAIN DI LUAR DENGAN SELAMAT BERSAMA ANAK-ANAK
Menurut beliau, sebagai ibu bapa pasti kita mahu berikan yang terbaik buat anak-anak. Jadi, terdapat beberapa langkah yang boleh dilakukan sepanjang melakukan aktiviti di luar bagi memastikan keselamatan anak-anak yang belum diberi vaksin.

Secara amnya, semakin dekat anda berinteraksi dengan orang lain & semakin lama interaksi semakin tinggi risiko penyebaran Covid19
Saya tahu sukar bagi semua orang, termasuk kanak-kanak. Mereka perlu keluar & berinteraksi, jadi sebagai ibu bapa kita perlu memastikan bahawa mereka mampu melakukannya dengan cara yang lebih selamat
Bagaimana kita dapat menurunkan risiko kita terutamanya bahawa anak-anak masih belum diberi vaksin:

Pakai topeng yang lebih baik (kanak-kanak berumur di atas 2 tahun, topeng berganda / KN94 / 5 / N95 untuk orang dewasa)
Jauhkan jarak anda (walaupun di luar rumah, HINDARI kawasan yang sesak!)
Basuh tangan dengan kerap
Dapatkan vaksin anda & berada di sekitar vaksin sepenuhnya (terutamanya di dalam rumah!)

Saya ingin mencadangkan laman web ini microcovid.org di mana anda dapat menilai risiko untuk aktiviti tertentu secara objektif dengan juga memasukkan parameter seperti topeng yang digunakan, status vaksinasi, orang yang termasuk & banyak lagi.

Kita perlu dapat membuat keputusan yang tepat & selamat untuk keluarga kita. Varian Delta masih belum merebak disini jadi yang terbaik adalah jaga diri ya!
TAHAP RISIKO AKTIVITI SEMASA COVID BERSAMA KELUARGA

LANGKAH TERBAIK & SELAMAT JIKA BERMAIN DI LUAR KETIKA MUSIM COVID-19

Tambah Dr Husna lagi, melakukan aktiviti di luar sememangnya lebih kurang risiko penularan Covid19 kerana banyak ruang untuk jarak sosial serta pengudaraan/ventilation yang lebih baik tetapi ingat, tak semestinya tiada risiko langsung. Aktiviti luar boleh berisiko sekiranya langkah pencegahan lain tidak diambil.
Antara faktor-faktor yang boleh mengurangkan risiko penularan adalah (CDC):

Berapa ramai org? — lagi sikit lagi kurang risiko
Adakah orang disekeliling telah mendapat vaksin penuh?
Jarak sosial ok ke tidak?
Adakah org disekeliling memakai mask
Bagaimana kes komuniti di kawasan anda? — sekiranya tinggi
Berapa lama tempoh berinteraksi? — lagi kejap lagi bagus!

Secara kesimpulannya, langkah-langkah yang boleh diambil adalah:

Lakukan aktiviti yang melibatkan keluarga terdekat
Cari tempat yang tak ramai org, jika playground crowded elakkan
Jika berinteraksi dgn orang lain, pastikan memakai mask dan jaga jarak serta jgn berinteraksi terlalu lama

Pastikan anak membasuh tangan dengan sabun selepas bermain. Jom pastikan anak kita bermain dengan selamat di luar rumah
Sumber: Instagram Dr Husna Musa


Doktor Kongsi Tips Untuk Anak Mudah Tidur, Baru Lena & Berkualiti!

Tidur merupakan aktiviti wajib yang diperlukan oleh tubuh badan manusia, terutamanya anak kecil yang sememangnya sedang berada di dalam fasa tumbesaran. Disebabkan itu, dengan mengikuti tips anak mudah tidur ini si kecil akan memperoleh tidur yang lena dan berkualiti.
Malah, ada kajian mendapati anak yang tidak mendapat tidur yang cukup berisiko tinggi untuk mendapat beberapa penyakit. Justeru itu, ikuti saranan yang dikongsikan oleh Doktor Redza Zainol seperti di bawah untuk memastikan anak mudah tidur pada waktunya.

Baca juga: Jangan Gopoh! Nak Anak Jadi Pandai, Rupanya Kena Ikut Cara Ini…
ANAK TAK CUKUP TIDUR JUGA BERISIKO TINGGI DAPAT PENYAKIT
Gambar hiasan: MyHspediatrics.com

Rugi sungguh bila mak ayah tak ambil berat mengenai tidur anak. Otak anak berkembang dengan baik bila tidur mereka cukup dan berkualiti.

Di Klinik Perkembangan Kanak Kanak (Children Developmental Clinic), ramai mak ayah mengeluh dan mengadu pada saya yang mereka menyesal tak jaga masa dan kualiti tidur anak sejak kecil.
Ini saya kongsikan tempoh masa tidur anak seperti yang disaran oleh United Kingdom National Health Service (NHS).
TEMPOH MASA ANAK TIDUR YANG DISARANKAN OLEH UK NHS
UMUR SEMINGGU

Siang : 8 jam
Malam : 8 jam 30 minit

UMUR SEBULAN

Siang : 6-7 jam
Malam : 8-9 jam

UMUR 3 BULAN

Siang : 4-5 jam
Malam : 10-11 jam

UMUR 6 BULAN

Siang : 3 jam
Malam : 11 jam

UMRU 12 BULAN

Siang : 2 jam 30 minit
Malam : 11 jam

TIPS ANAK MUDAH TIDUR
Ada kajian dibuat, anak yang tak cukup tidur bukan saja bermasalah dari segi nak beri tumpuan semasa belajar, tapi mereka juga berisiko tinggi untuk dapat penyakit darah tinggi, obesiti dan kemurungan.
Gambar hiasan: iStockPhoto.com
1. Suramkan atau tutup lampu dalam bilik tidur anak. Ia akan bantu bina hormon tidur iaitu melatonin.
2. Bila anak mula naik atas katil, boleh bacakan buku untuk anak atau anak baca buku sendiri dalam keadaan senyap.
3. Mandi dengan air suam boleh bantu anak lebih tenang dan bersedia untuk tidur.
4. Elakkan simpan tablet/laptop/TV dalam bilik tidur anak.
5. Cas semua bateri gajet di bilik lain (bukan bilik tidur anak).
6. Galakkan anak untuk berhenti guna gajet sejam sebelum waktu tidur.
7. Pengaliran udara dalam bilik anak mestilah dalam keadaan baik dan suhu bilik antara 18-24C.
Nak jaga masa tidur anak ni percuma saja. Tak perlu keluar duit banyak-banyak untuk beli produk itu dan ini.
Sumber: Twitter Dr. Redza Zainol


Doktor Larang Dongakkan Kepala Anak Sekiranya Hidung Berdarah, Ini Langkah Sewajarnya!

Sekiranya, anda berada dalam situasi yang memperlihatkan hidung anak sedang berdarah janganlah berasa panik dan bertindak terburu-buru. Jangan sesekali juga menyuruh anak untuk mendongakkan kepala.
Melalui perkongsian perubatan dari Doktor Ahmad Luqman Bukhari, tindakan sebegitu akan menyebabkan darah yang keluar akan terus mengalir ke bahagian belakang hidung yang berisiko masuk ke paru-paru. Amat bahaya! Oleh itu, lakukan langkah-langkah ini sekiranya hidung anak berdarah.

Baca juga: Anak Sering Mengamuk Ketika Berus Gigi? Doktor Kongsi Cara Selesaikan ‘Struggle’ Ini!
JANGAN SURUH ANAK DONGAKKAN KEPALA!

Tolonglah jangan suruh anak dongakkan kepala jika hidungnya berdarah!

Saya perhatikan ada parent yang terburu-buru lakukan sedemikian untuk hentikan pendarahan. Elakkan buat begitu sebab darah yang keluar tu akan terus mengalir ke bahagian belakang hidung seterusnya berisiko masuk ke paru-paru.
Bahaya woih!
Bila kejadian berdarah hidung seperti ni berlaku, pertama parent mesti bertenang dulu. Tak usah panik. Tarik nafas dalam-dalam dan lakukan beberapa step ni.
LAKUKAN LANGKAH-LANGKAH INI SEKIRANYA HIDUNG ANAK BERDARAH
Sekadar gambar hiasan. Google.com
1. Minta anak tunduk dan membongkok ke hadapan. Kemudian picitkan bahagian luar hidungnya. Atau jika anak mampu buat sendiri, suruh dia compress bahagian tu selama 15 – 20 minit. Kena berterusan ya, jangan berhenti-henti.
2. Mesti bertenang. Perlahan-lahan beritahu anak supaya dia bernafas melalui mulut.
Sekadar gambar hiasan. Google.com
3. Sediakan pek ais dan letakkan dibahagian dahi. Ini dapat bantu mengecutkan salur darah dan mengawal pendarahan dari hidung.
4. Namun, sekiranya masih terdapat pendarahan yang aktif mengalir, segeralah bawa anak menuju ke hospital berdekatan untuk dapatkan rawatan kecemasan.
5. Tak usah masukkan apa-apa objek ke dalam hidung walau air sekali pun. Tak pasal-pasal boleh menyebabkan pendarahan mengalir keluar tak berhenti.
AMAT PENTING IBU BAPA UNTUK KEKAL BERTENANG!
Sekadar gambar hiasan. Google.com
Ingat ya, pertama sekali wajib bertenang dan lakukan seperti tadi.
Selalunya kes kanak-kanak hidung berdarah ni berlaku dalam jangka waktu yang pendek. Kemudian akan berhenti dengan sendirinya.
Kebanyakan disebabkan oleh trauma seperti terhantuk, korek hidung atau lapisan mukosa hidung yang kekeringan. Namun jika berlaku pendarahan yang teruk, banyak dan tidak berhenti, tak usah tunggu. Ia sangat perlu kepada rawatan perubatan.
Semoga bermanfaat!
Sumber: Facebook Ahmad Luqman Bukhari


Doktor Pakar Kongsi Kenapa Bahaya Simpan Tangki Oksigen Di Rumah

Pasti ramai yang risau apabila melihat kes harian masih menunjukkan angka lima digit. Sehingga ada yang terfikir dan memilih untuk menyimpan tangki oksigen di rumah masing-masing kerana terlalu risau.
Walau bagaimanapun, adakah perlu dan selamat untuk menyimpan tangki oksigen di rumah anda? Menurut seorang doktor pakar ENT, Dr Tengku Ezulia menyatakan dia tidak berhasrat untuk menyimpan tangki oksigen untuk menjadi simpanan di rumah.

Baca juga: Dah Habis Kuarantin Tapi Masih Sesak Nafas? Ini Apa Anda Perlu Buat
SEBAB BAHAYA JIKA SIMPAN TANGKI OKSIGEN DI RUMAH
Menerusi perkongsian di laman Instagramnya, beliau menceritakan beberapa sebab mengapa tangki oksigen tidak perlu simpan di rumah.

Perlu ke simpan Tangki Oksigen di rumah?
Selepas pos saya mengenai ‘Happy hypoxia’ hari tu, ada yang tanya perlu ke beli dan simpan tangki oksigen di rumah?
Sebenarnya, anda tak digalakkan guna oksigen di rumah melainkan telah mendapat bersetujuan dari doktor. Antara sebab- sebabnya ialah:
1. Anda mungkin mengambil terlalu banyak atau terlalu sedikit oksigen. Ada risiko seperti “oxygen toxicity” sekiranya menerima terlalu banyak oksigen. Kepekatan oksigen yang tinggi boleh merosakkan paru-paru kita. Sebaliknya, kalau kita tidak mendapat oksigen yang cukup ke dalam darah, keadaan yang dipanggil hypoxia, boleh merosakkan jantung, otak, dan organ-organ lain.
2. Boleh menyebabkan kelewatan dalam mendapatkan rawatan untuk COVID-19 Kategori 4 (mereka yang mempunyai gejala, jangkitan paru-paru dan memerlukan bantuan oksigen) sedangkan mereka perlu dirawat di hospital dengan segera.
3. Gas oksigen berfungsi sebagai pengoksida yang menyokong proses pembakaran. Maksudnya kalau ada kebakaran kecil bermula berhampiran silinder oksigen, ia boleh membuat satu letupan dan kebakaran besar. Lebih2 lg kalau ada objek mudah terbakar seperti petrol, aerosol, lilin, dapur gas di sekitar silinder oksigen sememangnya sgt berbahaya.
ALAT PENTING UNTUK DI RUMAH
Jadi, untuk pemantauan gejala di rumah, lebih baik focus ada 3 benda penting ni je:
1. Pulse Oximeter – Ukur Spo2 & nadi

2. Blood pressure monitor – Ukur tekanan darah

3. Thermometer – Ukur suhu badan

Kalau ada bacaan yang tak normal, dapatkan nasihat doktor, okay?
Sumber: Instagram Dr Tengku Ezulia


Doktor Pesan Hati-Hati Beli Produk ‘Claim’ Miss V Boleh Wangi, ‘Scam’ Perubatan Terbesar!

Isu produk untuk vagina atau mesranya digelar ‘Miss V’ yang dijual di pasaran sudah acap kali diuar-uarkan kesedaran mengenai kesannya kepada vagina anda. Malah, masih ada lagi sebilangan kecil wanita yang mempercayainya untuk memastikan vagina berbau wangi dan bersih.
Doktor Muhammad Izzat sekali lagi menjelaskan kepada para wanita, vagina mempunyai bau tersendiri dan unik terhadap individu serta ianya adalah normal. Ujarnya, produk yang mempromosikan vagina akan berbau harum seperti buah-buahan adalam SCAM perubatan terbesar.

Baca juga: Seluar Dalam Wanita VS ‘Panty Liner’, Mana Lebih Baik Untuk Penjagaan Vagina?
JANGAN KENA ‘SCAM’ DENGAN PRODUK ‘CLAIM’ MISS V BOLEH WANGI
Gambar hiasan: Celebrities.id

Pening.

More and more ladies datang dengan masalah vaginal discharge lepas guna pelbagai produk untuk miss V di pasaran.
“Miss V lebih wangi, bersih, berbau harum dan husband melekat tak mau carik yang lain dah…yada yada yada.”
Penggunaan produk-bukan-bukan untuk miss V boleh mengubah vaginal pH sekaligus menganggu gugat ekosistem vaginal flora dan menyebabkan discharge dan gatal.
Saya cakap banyak kali dah.
Vagina mempunyai bau tersendiri, dan unik terhadap individu. Polan A ada bau mcm ni, polan B ada bau macam tu. Itu adalah normal. Vagina should not ada bau cherry, bau nangka, bau cempedak, atau bau stoberi.
Produk yang claim akan me’wangi’ kan vagina anda atau menjadikan vagina berbau harum seperti buah-buahan adalah SCAM perubatan terbesar.
Jangan bazir duit.
“SIAP ADA SURUH KOREK-KOREK LA BAGI BERSIH DALAM TU…”
Menjengah di ruangan komen, rata-rata netizen bersetuju dengan perkongsian daripada Doktor Izzat.
Mereka berpandangan masih ramai lagi di luar sana yang percayakan dengan ‘ayat-ayat manis’ produk jualan pencuci ‘Miss V’ di pasaran tanpa mengetahui risiko yang bakal ditanggung.

VAGINA BERBAU MERUPAKAN PERKARA NORMAL TETAPI…
Gambar: Hello Doktor
Melalui sumber Hello Doktor di portalnya, vagina berbau merupakan perkara yang normal. Namun, vagina juga perlu dibasuh dengan betul.
Vagina mempunyai dua bahagian yang dikenali sebagai vulva dan vagina, di mana ada bahagian yang boleh dibasuh dan yang perlu dielakkan.
DI MANA KAWASAN VULVA & VAGINA PADA KEMALUAN WANITA?
Sekadar gambar hiasan: Jiwa Sihat
Vulva ialah kawasan kemaluan wanita yang terletak di luar tetapi berdekatan bukaan vagina. Klitoris dan labia adalah sebahagian daripada kawasan luar vagina anda. Kawasan inilah yang patut anda basuh.
Walau bagaimanapun, kawasan vagina iaitu kawasan dalam kemaluan anda sepatutnya tidak boleh disentuh.
Menurut Dr Suzy Elneil, konsultan di University College Hospital London, vagina yang sihat selalunya bergantung kepada tahap kesihatan individu itu sendiri.
Jika wanita mengamalkan gaya hidup yang sihat seperti bersenam dan makan makanan yang berkhasiat, selalunya individu tersebut tidak mempunyai sebarang masalah dengan vaginanya.
VAGINA BOLEH BERSIHKAN DIRINYA SENDIRI!
Gambar hiasan: Klik Dokter
Petikan Hello Doktor sekali lagi menekankan, jika anda ingin bersihkan alat sulit, hanya bersihkan alat sulit di bahagian vulva sahaja dan jangan usik bahagian vagina.
Ya, vagina anda sebenarnya boleh bersihkan dirinya sendiri! Vagina mempunyai rembesan tersendiri yang membantu mengekalkan pH pada kadar yang sesuai.
Vagina merupakan kediaman bagi pelbagai jenis bakteria baik. Walau bagaimanapun, jika keseimbangan pH di dalam vagina terganggu, jangkitan bakteria atau thrush yang akan akibatkan kegatalan dan bau yang tidak enak boleh berlaku.
Tahap pH yang rendah di kawasan vagina merupakan sebuah benteng semula jadi yang boleh mengelakkan jangkitan daripada bakteria asing.
Oleh itu, jika anda ingin bersihkan alat sulit anda, jangan usik bahagian vagina anda. Tetapi, bahagian luar vagina anda iaitu vulva masih perlu dijaga dan dibersihkan.
BILAS DENGAN AIR SUAM & ELAKKAN GUNA SABUN WANGI
Gambar: Hello Doktor
Jika anda ingin cuci kemaluan anda, elakkan daripada menggunakan sabun wangi ataupun antibacterial kerana sabun jenis ini boleh menganggu kestabilan pH vagina anda.
Tambah lagi, pewangi merupakan sejenis bahan yang boleh mengakibatkan iritasi pada Miss V anda. Oleh itu, cuba elakkan daripada guna sabun mandi untuk membasuh bahagian intim.
Sebenarnya, anda juga tidak perlu berbelanja lebih untuk feminine wash ataupun sabun untuk bahagian intim. Cukup sekadar menggunakan air suam dan sabun kosong tanpa pewangi setiap hari.
Selain itu, amalkan juga kaedah membasuh dari depan ke belakang dan bukan sebaliknya.
Elakkan juga amalan meruang kerana amalan tersebut punyai lebih banyak keburukan daripada kebaikan.
Meruang hanya akan membuatkan kondisi vagina anda lebih teruk dan mungkin meningkatkan risiko anda untuk terkena jangkitan.
8 TIPS MENJAGA ‘MISS V’ SUPAYA KEKAL SIHAT DAN TIDAK BERBAU:
Gambar: Hello Doktor
Cara menjaga Miss V bukan terhad kepada mencucinya sahaja. Namun, ada banyak lagi perkara yang perlu anda titik beratkan.
Sebagai contoh, cara pemakaian dan juga material yang anda pakai juga boleh memberikan impak terhadap kesihatan vagina anda.
Di sini kami berikan anda 8 tip untuk cara menjaga Miss V supaya kekal sihat dan tidak berbau:

Guna air suam untuk cuci kemaluan anda. Kemudian, keringkan dengan tuala.
Elakkan daripada menyentuh kawasan vagina. Vagina anda boleh bersihkan dirinya sendiri.
Jika anda datang bulan, luangkan masa lebih untuk basuh vulva anda.
Gunakan seluar dalam yang diperbuat daripada kapas jika anda mudah mengalami gatal-gatal pada kawasan intim.
Tukar pakaian dalam secepat mungkin jika anda rasa ia basah atau berpeluh.
Elakkan daripada memakai seluar dalam jenis thong kerana ia boleh buatkan kemaluan anda gatal.
Jangan sesekali meruang, sembur deodoran, gunakan tisu basah, minyak pati ataupun apa-apa produk yang mempunyai pewangi ke atas vagina anda.
Elakkan pakai pakaian yang ketat.

Sumber: Muhammad Izzat / Hello Doktor


Doktor Pesan Jaga Pemakanan Waktu Raya, Lemak Terkumpul Punca Serangan Jantung

Sudah hampir dua minggu umat Islam menyambut perayaan Hari Raya Aidilfitri yang penuh makna bersama seisi keluarga. Tidak dinafikan, perayaan tahun ini agak meriah berbanding tahun sebelumnya kerana tidak dapat beraya bersama ibu bapa di kampung.
Walaubagaimanapun, dalam sibuk kita beraya pemakanan perlulah dijaga juga supaya tidak memudaratkan kesihatan kerana semua hidangan sewaktu perayaan mempunyai jumlah kalori yang agak tinggi.

Baca juga: Patutlah Berat Tak Turun, Rupanya Ini 7 Tanda Usus Anda Tidak Sihat
JAGA PEMAKANAN WAKTU RAYA, LEMAK TERKUMPUL PUNCA SERANGAN JANTUNG

Perkara ini diulas dengan lebih lanjut oleh Dr Hana Hadzrami dan beliau berkata setiap kalori yang diambil secara berlebihan tanpa digunakan akan bertukar menjadi lemak. Lemak tersebut akan berkumpul dalam tubuh dan menyaluti organ tubuh badan seseorang individu.

Hujung minggu ni trafik sesak merata tempat terutama di Lembah Klang. Ramai yang berziarah raya. Ziarah raya tu bagus, merapatkan ukhwah dan silaturrahim. Namun sebaiknya jaga juga pemakanan ya.
Kalori yang diambil berlebihan tanpa digunakan akan bertukar menjadi lemak simpanan dalam tubuh. Kalau lemak berkumpul bawah kulit tu tak mengapa lagi. Tapi selalunya lemak akan berkumpul dalam tubuh dan menyaluti organ tubuh.

Ini yang dipanggil visceral fat. Ini adalah contoh visceral fat yang menyaluti satu buah pinggang yang bakal didermakan untuk transplan buah pinggang.
Tambahnya juga, lebih satu jam pakar bedah mengambil masa untuk mengasingkan lemak dari buah pinggang. Hal ini kerana salur darah telah disaluti oleh lemak.
Lebih sejam pakar bedah ambil masa nak asingkan lemak dari buah pinggang untuk menampakkan salur darah buah pinggang. Dah nampak mana vena mana arteri barulah boleh ditanamkan buah pinggang tersebut pada penerima.
LEMAK BOLEH MENYEMPITKAN SALUR DARAH

Berpeluh sakan pakar bedah nak ‘menggali’ lemak buah pinggang tu padahal belum bermula transplan lagi. Empunya buah pinggang tersebut tidaklah segemuk mana; tubuh setakat berisi. Namun lemaknya banyak berkumpul disekeliling organ tubuh.
Visceral fat adalah berbahaya kerana ia menyebabkan keradangan tisu dan organ tubuh serta menyempitkan salur darah. Ia antara penyumbang utama penyakit diabetes, sakit jantung dan stroke.

Visceral fat tak boleh dibuang melalui proses liposuction. Hanya boleh dikurangkan dengan cara menjaga pemakanan (clean eating) dan bersenam.
Lemak yang boleh disedut keluar hanyalah dari bawah kulit dan lemak bawah kulit tidaklah sebahaya lemak viscera. Bawa beringat ya kawan-kawan bila makan juadah rumah terbuka tu. Sama-samalah kita insaf.
Sumber: Facebook Hana Hadzrami


Doktor Pesan Jangan Buat 5 Perkara Ini Bila Berkunjung Ke Rumah Yang Ada Bayi

Bila sudah masuk musim perayaan ini ramai dalam kalangan kita yang akan keluar ziarah-menziarahi sanak saudara. Namun, penting untuk kita ikut saranan dari Kementerian Kesihatan Malaysia untuk keluar apabila perlu sahaja dan mengamalkan SOP yang ditetapkan ketika keluar pada Hari Raya.
Sangat penting untuk anda apabila berkunjung ke rumah yang mempunyai bayi untuk tidak buat 5 perkara di bawah. Ingat, bayi merupakan antara golongan yang berisiko untuk mendapat jangkitan selain dari warga emas.

JANGAN BUAT 5 PERKARA INI BILA PERGI RUMAH ADA BABY
5 perkara ni tolonglah sangat-sangat jangan buat kalau korang pergi rumah yang ada bayi baru lahir.

1. Tolong jangan sesuka hati nak pegang lepas tu nak angkat pulak bayi tu

Kadang tu konon dah geram sangat, dicium-ciumnya pipi tembam budak tu. Baby yang baru lahir ni immune system dia rendah sangat. Belum matang pun lagi. Kita tak nampak kuman apa yang duk ada kat tangan kita ni, kat mulut kita ni. Kalau berjangkit masuk dalam badan kita sendiri mungkin tak ada kesan tapi kalau berjangkit kat si comel tu boleh akibatkan nyawa dia terancam.
2. Kalau dah nampak baby tu tengah sedap tidur, janganlah duk gatal nak kejutkan dia.

Tak payah mengada nak tengok mata baby la, nak tengok baby senyum la, siap tu ada yang nak main cak cak lagi. Baby tu bukan boleh tengok sangat pun siapa kat depan dia. Mata dia baru nampak bentuk bayang-bayang je. Lagi haru kalau masa kita kejut budak tu, rupanya dia baru je tidur dan sebelum tu, proses si mak nak tidurkan baby dah ambil masa yang lama. Tak pasal-pasal mak yang tengah berpantang tu jadi depress dengan perangai si tetamu.
3. Tak usah nak tunjuk pandai mengajar petua macam-macam dekat ibu muda tu.

Itu tak boleh, ini tak boleh. Duk berlunjur salah, nak duduk bersimpuh pun tak dibaginya. Kena faham ye, ibu yang tengah berpantang ni perkara yang dia betul-betul perlukan ialah sokongan moral dan mental dari orang kat keliling dia. Kalau dia tanya kita kongsilah. Tapi kalau tak, kita tak payah memandai. Cukup ucapkan kata-kata semangat yang buatkan dia rasa selesa.
4. Datang melawat tapi lepas tu tak reti-reti nak balik.

Lama sungguh duduk kat rumah orang. Mak yang tengah berpantang tu badan dia masih keletihan. Perlukan rehat, perlukan tidur. Ni kalau datang ziarah bukan main lama, berborak riang dengan suara nyaring sampai satu taman boleh dengar, tak ke stress mak tadi. Silap haribulan stress dia tu sampai buatkan dia terkena penyakit meroyan (postpartum depression). Nauzubillah.
5. Mana yang rasa diri tu suka merokok, tolonglah jangan sengaja datang duk dekat dengan baby tu.

Walaupun merokok tu mungkin dah 2 atau 3 jam lepas, tapi habuk asap rokok, partikel nicotine dan bahan kimia tetap ada melekat kat rambut, mulut, kulit dan pakaian. Benda toksik tu kalau bayi tersedut boleh buatkan keradangan pada saluran pernafasan dia yang halus tu lalu nafas baby jadi semput.
Semua yang saya tulis ni sebenarnya tanpa sedar selalu kita buat masa berziarah kat rumah orang. Tak nak lah niat baik kita nak rapatkan silaturahim akhirnya beri kesan buruk pada kesihatan mak yang tengah berpantang dan kesihatan bayi yang masih kecil. Biasa sangat kami jumpa bayi yang terpaksa kena cucuk ambil darah kemudian admit masuk wad sebab berjangkit dengan orang dewasa yang tak sihat. Kesian woih.
Tolong #sebarkan pesanan ni kat ahli keluarga dan kawan-kawan kita ye. Sama-sama kita beringat. Dua hari je lagi nak beraya. Nanti mesti ada jugak yang akan berkunjung ke rumah orang atau orang lain yang datang ke rumah kita.
Sumber: Dr. Ahmad Luqman Bukhari


Doktor Psikologi Kongsi Cara Mudah Nak Tidur Malam

Pernah tak kita susah nak tidur malam? Kalau dah susah nak tidur itu, semestinya kita susah nak bangun. Ini akan menjejaskan aktiviti seharian kita. Kadang-kadang itu walaupun dah penat tapi masih juga tidak dapat tidur. Sudah cuba pelbagai cara pun masih tidak dapat tidur.
Selalunya punca tidak dapat tidur ini adalah terlebih berfikir pada waktu malam. Bunyi suara dalam otak itu makin kuat pula sebelum tidur. Oleh itu, seorang doktor psikologis telah berkongsi di halaman TikToknya @drjuliesmith berkenaan dengan tidur!

Baca juga: 8 Soalan Yang Patut Tanya Pada HR Sebelum Terima Tawaran Pekerjaan
SUSAH TIDUR MALAM? INI RUPANYA CARANYA

Walaupun tidur pada waktu malam yang mencukupi merupakan satu keperluan utama manusia, tetapi ramai sebenarnya yang mengalami masalah sukar tidur ini.Jelas sekali masalah ini akan menjejaskan kesihatan mental dan fizikal penghidap insomnia, sekali gus akan mengganggu kelancaran rutin dan produktiviti kerja harian mereka.

Untuk jangka masa yang panjang masalah kurang tidur ini mampu menggangu kualiti hidup, justeru penting untuk setiap manusia dapatkan tidur yang cukup dan berkualiti.Walaupun sudah mencuba pelbagai posisi tapi mata tetap sukar untuk lelap.
Apabila sukar untuk tidur, seseorang itu akan mengambil keputusan untuk terus berjaga sehingga ke pagi. Memang banyak kesan buruk tidak tidur ini kepada kita. Akan tetapi, bagaimana nak mengatasi masalah ini? Mudah sahaja!

Menurut Dr. Julie Smith yang juga merupakan seorang doktor psikologis, kita selalu memandang rendah akan benda ini dan ianya dengan keluar dari rumah. Tahukah anda kita menghabiskan sebanyak 90% indoor.
Beliau juga berkata bahawa yang dengan keluar dari rumah dan pergi ke tempat yang hijau seperti taman rekreasi, air terjun dan sebagainya mampu mengurangkan stres hormon dalam badan dan mampu mengurangkan keresahan di samping anda akan lebih tenang.

Dah alang-alang dekat luar, untuk tingkatkan lagi hormon happy ini, Dr. Julie menggalakkan anda untuk bersenam untuk kekalkan hidup sihat. Malam confirm boleh tidur dengan lena terus.
Semoga perkongsian ini bermanfaat!
Video penuh:

 @drjuliesmith
This took me so long to get the loop right 🫣
 ♬ original sound – Dr Julie Smith – Psychologist

Sumber: TikTok @drjuliesmith


Doktor Puji Kaedah Terbaik Guna Kain ‘Protect’ Anak Dalam Stroller Bila Keluar Rumah

Walaupun penularan wabak Covid-19 menunjukkan statistik penurunan dalam Malaysia, ibu bapa masih disarankan untuk tidak membawa anak-anak yang masih kecil keluar jika tidak penting. Namun, bagi ibu bapa yang perlu keluar mendapatkan rawatan anak-anak kecil, penting untuk anda mempersiapkan ‘perlindungan’ untuk si manja.
Jadi, ini adalah tips parenting terbaik untuk ibu bapa cuba apabila bawa anak keluar adalah dengan menutup stroller atau baby carrier dengan pelindung stroller atau hanya dengan menggunakan kain.

Contohi Ibu Bapa Ini!

Untuk kanak-kanak bawah 2 tahun, memang kita tidak galakkan untuk memakai #facemask kerana saluran pernafasan yang kecil dan berisiko untuk lemas.

Sesiapa yang memakai pelitup muka mesti dapat menanggalkannya sendiri jika membahayakan diri! Bayi tidak dapat memberitahu jika mereka mengalami masalah pernafasan apabila memakai Facemask! Contohi Pn Riena yang membawa anaknya Diana untuk rawatan susulan dan vaksinasi!

Best parenting ever with the best protection for the baby!

Ayahnya susah payah dapatkan pelindung stroller online hanya untuk memberikan yang terbaik untuk anak kesayangan mereka tetapi memang tepat sekali untuk melakukannnya. Ini jawapannya untuk baby jika ke hospital ataupun tempat awam untuk melindungi diri mereka!
Untuk baby-baby yang akan datang jumpa saya sekalian… Perlindungan seperti ini adalah selamat untuk bayi dan dapat melindungi bayi anda daripada jangkitan!
Langkah-langkah lain yang disarankan untuk diambil termasuklah:
– Menggunakan baby carrier car seat dan menutup dengan kain breathable (boleh dapatkan online atau di baby shop).
– Gunakan baby carrier dan arahkan bayi untuk memandang ke arah anda dan dekatkan pada diri anda.
– Sekiranya tiada plastic cover pada stroller, tutup dengan penutup stroller atau awning.
– Ibu bapa perlu menjaga penjarakan sosial sekurang-kurangnya 1 meter daripada orang lain dan jaga kebersihan diri.
ANAK USIA 2 TAHUN KE ATAS SILA PAKAI MASK

Kami akan memastikan rawatan diberikan cepat dan semua langkah pencegahan dilakukan. WHO telah mengeluarkan nasihat untuk mengalakkan pemakaian facemask di tempat awam dan di tempat di mana penjarakkan sosial tidak dapat dilakukan walaupun tidak bergejala TERMASUK kanak-kanak!
Untuk anak lebih 2 tahun, sila pakaikan facemask dengan SAIZ YANG BERSESUAIAN apabila ke tempat awam! Banyak kali dah nampak budak 2 tahun pakai mask orang dewasa!
Facemask yang terlalu besar tidak dapat memberi perlindungan yang sewajarnya. Ingat, kanak-kanak juga berisiko untuk mendapat jangkitan Covid-19! Lindungi anak anda dengan cara yang tepat! Syabas, baby Diana mempunyai ibu bapa yang sangat prihatin untuk melindungi anak daripada jangkitan. Diana dah dapatkan Vaksin Pneumococcal dan Rotavirus, bila anda nak berikan kepada anak anda?!
Sumber: Dr Lim and Child Specialist


Doktor Sanggup Lari 3KM Elak Kesesakan Lalu Lintas Demi Selamatkan Pesakit

Seorang pakar bedah di Bangalore, India, tular di media sosial kerana sanggup mengambil keputusan untuk berlari sejauh 3 kilometer ke hospital demi melakukan pembedahan ke atas pesakitnya.
Dr. Govind Nandakumar bertindak sedemikian kerana terkandas dalam kesesakan lalu lintas yang sangat teruk. Begitulah pengorbanan seorang doktor.

Baca juga: Suami Bengang Isteri Habiskan Wang Belanja Sebulan RM100 dalam 25 Hari
DOKTOR SANGGUP LARI 3KM ELAK KESESAKAN LALU LINTAS DEMI SELAMATKAN PESAKIT

Menerusi portal The Indian Express, Pakar Bedah Gastroenterologi dari Hospital Manipal Sarjapur, sepatutnya melakukan pembedahan kecemasan laparoskopi pundi hempedu terhadap seorang pesakit wanita separuh usia pada pukul 10 pagi (waktu tempatan), 30 Ogos lalu.

Bagaimanapun, dia terkandas dalam kesesakan lalu lintas di Sarjapur, Marathalli. Doktor berkenaan lalu meninggalkan kereta yang dipandu pemandunya dan berlari sejauh 3 kilometer ke hospital bagi melakukan pembedahan tersebut.
“Setiap hari, saya melakukan perjalanan dari Bangalore tengah ke Hospital Manipal di Sarjapur yang terletak di tenggara Bangalore.
Sekadar gambar hiasan
“Saya bertolak dari rumah pada waktu yang tepat untuk menjalankan pembedahan. Pasukan saya juga telah bersiap sedia untuk melakukan pembedahan sebaik sahaja saya tiba di hospital.
“Melihatkan keadaan lalu lintas yang teruk, saya membuat keputusan untuk meninggalkan kereta bersama pemandu dan berlari ke hospital tanpa berfikir panjang,” katanya.
Pembedahan tersebut berjalan dengan lancar dan pesakit berkenaan dilaporkan telah keluar dari hospital dan berada dalam keadaan baik.
VIDEO PENUH:

The notoriety of Bengaluru’s traffic is nothing new, but here is a doctor who abandoned his car and ran 3km to perform a surgery.
(Video credit: Dr Govind Nandakumar)
Read here: https://t.co/XV54DyyuBn pic.twitter.com/nYZ3w4qHJ2
— Express Bengaluru (@IEBengaluru) September 12, 2022

Sumber: The Indian Express


Doktor Saran Ibu Hamil Untuk Tidur Mengiring Bila Kandungan Cecah 28 Minggu

Tahukah anda sebenarnya kedudukan tidur sepanjang hamil juga memberi kesan pada kesihatan seseorang ibu? Oleh itu, terdapat banyak saranan pakar tidak menyarankan mereka yang hamil untuk tidur meniarap atau terlentang kerana ia tidak bagus untuk bakal ibu terutamanya apabila usia kandungan sudah mencecah 28 minggu.
Maklumlah, bila usia kandungan semakin besar, sudah bermacam-macam posisi tidur yang telah dicuba supaya boleh dapatkan tidur yang lebih lena.

DOKTOR SARAN IBU HAMIL BARING MENGIRING BILA KEHAMILAN CECAH 28 MINGGU

Jadi, seorang pegawai perubatan yang juga pakar sakit puan, Dr. Muhammad Izzat berkongsi kebaikkan ibu mengandung tidur dengan posisi mengiring dan ini sebabnya.

Mengiring ke kiri atau ke kanan tidak menjadi sebarang masalah. Cuma apa yang disarankan adalah untuk si ibu menetapkan posisi berbaring tersebut ketika awal waktu tidur. Jika tersedar dalam keadaan terlentang tanpa disedari ketika waktu tidur, itu tidak menjadi sebarang masalah.

Hal ini kerana, ada juga kajian yang dilakukan bahawa risiko untuk bayi meninggal secara mengejut adalah kurang apabila ibu baring dalam posisi mengiring.

“KALAU TERLENTANG, TAK BERNAFAS”
Terdapat beberapa komen dari warganet yang berpendapat bahawa mereka setuju dengan posisi tidur mengiring adalah lebih menyelesakan berbanding melentang. Namun, ada juga yang berpendapat sebaliknya dimana mereka memilih untuk baring secara melentang kerana lebih selesa ketika waktu kehamilan.

Apa yang penting adalah cuba amalkan penjagaan kandungan mengikut apa yang disarankan oleh pakar terlebih dahulu. Jika tidak sesuai, anda cuba pula mengikut keselesaan diri masing-masing namun, pastikan selamat ya!
Sumber: Dr. Muhammad Izzat


Doktor Tak Sengaja Keluarkan Mata Sihat Sewaktu Pembedahan, Seorang Lelaki Buta Sebelah

Seorang lelaki dilaporkan buta apabila doktor dipercayai secara tidak sengaja mengeluarkan mata yang sihat sewaktu pembedahan dilakukan.
Kejadian ini berlaku di Slovakia dan lelaki berkenaan sepatutnya menjalani pembedahan pada bahagian mata yang rosak namun kesilapan doktor itu membuatkan dia terpaksa menanggungnya.

Baca juga: Kakitangan Perubatan Cuai, Kepala Bayi Dipenggal & Ditinggalkan Dalam Rahim Ibu
DOKTOR TAK SENGAJA KELUARKAN MATA SIHAT, SEORANG LELAKI BUTA

Menurut Daily Star, pihak hospital telah menawarkan rawatan psikologi kepada mangsa dan keluarganya untuk menghadapi kemalangan ngeri itu.

Menurut agensi berita TASR Slovakia, jurucakap Hospital Universiti Bratislava berkata doktor terbabit belum berjumpa pesakit dan pihak berkuasa penyeliaan kesihatan Slovakia kini telah menjalankan siasatan berkenaan situasi itu.

Data dari tahun 2019, seramai 621 pesakit telah mengalami musibah dek kerana kesilapan dan kecuaian doktor yang tidak seharusnya berlaku.
Antara kesalahan pernah berlaku adalah doktor memotong jari kaki pesakit yang salah dan membuang bahagian yang salah.
Angka tersebut menunjukkan doktor telah melakukan pembedahan pada bahagian badan yang salah dan meninggalkan alatan pembedahan termasuk sarung tangan pembedahan, salur dada dan mata gerudi di dalam pesakit berkali-kali.
Sumber: Daily Star


Doktor Terkejut Jumpa Jarum Dalam Kemaluan Budak Lelaki 11 Tahun, Bosan Katanya…

Akibat terlalu bosan dan perasaan ingin tahu, seorang budak lelaki berusia 11 tahun bertindak memasukkan sebatang jarum akupunktur ke dalam kemaluannya. Kejadian yang berlaku di China ini menyebabkan budak lelaki itu mengalami kesukaran untuk membuang air kecil.
Baca juga: Dipanggil Lelaki Tak Dikenali, Dua Murid Hampir Jadi Mangsa Culik Di Luar Pagar Sekolah

DOKTOR TERKEJUT JUMPA JARUM DALAM KEMALUAN BUDAK LELAKI 11 TAHUN

Kejadian tersebut dikenalpasti oleh doktor selepas melakukan imbasan X-ray pada kemaluan seorang kanak-kanak lelaki, lapor portal berita MailOnline.

Pesakit dikejarkan ke Hospital Kanak-Kanak Jiangxi di wilayah Jiangxi untuk menjalani imbasan X-ray dan doktor terkejut apabila menemui sebatang jarum sepanjang 8 sentimeter yang dimasukkan ke dalam kemaluannya.

Ia menyebabkan saluran pundi kencing terhalang dan selepas menyoal budak lelaki itu, dia mengaku memasukkan jarum tersebut ke dalam saluran zakarnya kerana bosan dan ingin tahu sama ada perkara itu boleh dilakukan atau tidak.

Ketua perubatan, Rao Pinde menjelaskan kanak-kanak lelaki itu memasukkan jarum tersebut 12 jam sebelum dia gagal membuang air kecil.
Pesakit itu kemudian menjalani pembedahan untuk mengeluarkan jarum tersebut. Dia kemudian dibenarkan pulang selepas menjalani pembedahan.
Sumber: Daily Mail


Doktor Terkejut Pesakit Datang Tertelan Jarum, Rupa-Rupanya….

Kalau lepas makan memang biasanya akan ada sisa makanan sangkut di celah gigi. Seperti biasa pencungkil gigi akan digunakan untuk mengeluarkan sisa makanan yang tersangkut itu.
Lain pula kisah yang dikongsi oleh seorang doktor di laman Facebooknya, di mana pesakit bergegas ke hospital akibat tertelan jarum. Ini kerana menurut Dr Ezairy pesakit menggunakan jarum tersebut untuk membersihkan giginya. Alamak!

Baca juga: Ahli Keluarga Masuk Hospital Gara-Gara Makan Cendawan Beracun, Bahaya!
DOKTOR TERKEJUT PESAKIT DATANG TERTELAN JARUM…
“Macam mana jarum pin tu boleh masuk dalam mulut awak.. sampai boleh tertelan?” Ini soalan pertama saya aju kepada beliau. Saya lihat kembali pada x-ray. Ya, memang jelas ada di situ. Seakan tertanam dalam rongga leher! Pesakit saya ni hanya tertunduk. Teragak-agak pada mulanya.

“Saya nak bersihkan gigi, doktor. Guna pin tu. Kemudian termasuk ke dalam.” Subhanallah, terkejut besar saya dibuatnya.”

Saya bawa beliau ke bilik prosedur. Kami gunakan segala alatan yang ada. Dengan bantuan 70 degree scope, kami dapati jarum itu betul-betul tercucuk di bahagian atas salur makanan beliau. Sedikit lagi nak masuk ke salur pernafasan.

“Okey, awak buka mulut. Kami akan tarik lidah awak keluar. Rileks saja. Kalau buat kat sini tak berjaya, kita terpaksa bawa awak ke dewan bedah.” Ujar saya.
Pesakit saya ni sangat kuat. Walaupun kami sebenarnya menghadapi kesukaran untuk mengeluarkan jarum pin tersebut, beliau ni tetap positif. Alhamdulillah, dengan kuasa Tuhan. Akhirnya jarum pin ini berjaya dikeluarkan. Beliau tidak perlu dibawa ke dewan bedah.
ELAK GUNAKAN ALATAN TAJAM
Menerusi perkongsian tersebut, Dr Ezairy berharap orang ramai dapat jadikan pengajaran dan tidak menggunakan sebarang alatan tajam untuk membersihkan celah gigi.

Ada dua pengajaran utama daripada kisah ini:
1. Elak menggunakan alatan tajam dan bahaya untuk membersihkan celah gigi. Jarum jangan sekali. Bahaya, tuan-tuan.
2. Jika tersangkut apa-apa pada tekak, ikut langkah yang pesakit saya ini lakukan. Datang segera ke hospital. Kami akan bantu keluarkan. Jangan tunggu saja di rumah.
Adik ni umurnya baru 13 tahun. Tetapi semangat beliau kuat. Doakan beliau ni terus sihat. Dan kita mendapat pengajaran berguna daripada kisah ini.
Sumber: Facebook Dr Ezairy M.Sallih


DoktorBudak.com – Dapatkan Nasihat Kesihatan Secara Percuma!

Pada 3 September 2014 yang lalu, projek komuniti di bawah badan NGO, Malaysia Advocates for Child Health, iaitu DoktorBudak.com telah dilancarkan bertempat di acara Urban Mom 2014, One Utama.
Dengan laman web dan rekabentuk baru, sekumpulan doktor pakar kanak-kanak ini cukup komited untuk menjawab persoalan ibu-bapa tentang kanak-kanak mereka. Tentu sekali soalan-soalannya bukannya yang berbentuk kecemasan atau ’emergency’.

Hanya bermula dengan dua orang doktor pakar kanak-kanak, kini telah berkembang menjadi sebuah pasukan sukarela yang mempunyai lebih 27 pakar perubatan. Ini adalah pasukan sukarelawan pakar perubatan yang terbesar setakat ini di Malaysia dan dijangkakan terus berkembang. Pakar perubatan yang menjadi ahli panel menyumbang masa peribadi mereka untuk menjawab soalan daripada ibu bapa yang ingin tahu mengenai pelbagai topik mengenai anak-anak mereka.
Foto Asal: DoktorBudak.com

Pengasas bersama laman web Dr Zahilah Filzah Zulkifli, seorang pakar kanak-kanak di hospital kerajaan menegaskan bahawa format soal jawab melalui laman web bukanlah bermaksud untuk menggantikan nasihat doktor. “Kami benar-bernar berharap, kehadiran DoktorBudak.com adalah sebagai satu platform untuk ibu bapa yang prihatin untuk bertanya mengenai keadaan perubatan anak-anak mereka. Ia penting supaya mereka sentiasa bersedia dengan maklumat penting kesihatan untuk mengelakkan keadaan yang lebih teruk.”

“Matlamat kami adalah untuk memberi kuasa kepada ibu bapa dengan membuat keputusan yang lebih baik untuk anak-anak sendiri. Kami percaya bahawa Internet adalah cara yang terbaik pada zaman moden ini”, kata pengasas bersama yang lain dari laman web, Dr Foo Chee Hoe.
Bertempat di One Utama, Ronald Lim, pengasas Think Tank Productions yang merupakan penganjur Urban Mom 2014 berkata, “Pada acara Urban Mom 2014 ini, perbincangan mengenai topik-topik kesihatan kanak-kanak di antara ibu bapa dan pasukan sukarelawan DoktorBudak.com adalah melalui format rancangan bual bicara interaktif. Kami menjangkakan tindak balas yang memberangsangkan daripada ibu bapa dan sesiapa sahaja yang benar-benar menghargai kerja semua sukarelawan di pasukan DoktorBudak.com”.
Antara topik yang di ketengahkan di acara Urban Mom 2014 adalah:
• Apakah risiko-risiko dalam vaksin yang?
• Jika bayi kembung, adakah ini normal?
• Susu lembu, susu kambing atau susu soya?
• Kembali ke medan kerjaya bagi ibu-ibu yang tidak bekerja
Urban Mom 2014 yang bukan berasaskan keuntungan dibawakan oleh penaja seperti – DoktorBudak.com, Wyeth Nutrition, Marie France Bodyline, Talent Corporation Malaysia, KidZania Kuala Lumpur, The Big Little Club, Sanrio HELLO KITTY TOWN, LAT’s Place, Printit, Johnson’s Baby, Oat BG22 dan Michelle Wong PhotoArtistry.
Mengenai Urban Mom 2014
Satu program keibubapaan dengan kerjasama sukarelawan pakar perubatan dari DoktorBudak.com. Bertujuan untuk berkongsi pengetahuan dan petua praktikal tentang kesihatan kanak-kanak dan nutrisi. Membawakan acara 5 hari, dari 3 September hingga 7 September 2014 bertempat di 1 Utama Shopping Centre, Highstreet, Ground Floor. Program termasuk segmen bual bicara secara langsung antara ibu bapa dan pasukan pakar perubatan sukarelawan DoktorBudak.com. Menyediakan ruang dan masa yang cukup menyeronokkan untuk kanak-kanak dan aktiviti keluarga yang menarik yang lain.
Untuk maklumat lanjut – http://www.urbanmom.com.my
Mengenai DoktorBudak.com
Platform atas talian untuk semua ibu bapa mendapatkan nasihat bukan kecemasan percuma tentang kanak-kanak dan pelbagai topik-topik kesihatan yang lain. DoktorBudak.com dibina dan diuruskan oleh satu panel sukarela pakar-pakar perubatan yang terdiri daripada sekumpulan pakar pediatrik, doktor gigi pediatrik, pakar bedah pediatrik , pakar dermatologi pediatrik, pakar psikiatri kanak-kanak, ahli terapi pertuturan dan pakar pemakanan. Buat masa ini, terdapat 27 pakar perubatan yang berdedikasi dan bilangan dijangka berkembang.
Untuk maklumat lanjut – www.doktorbudak.com


Pelik Dah Makan Ubat Tapi Suhu Tak Turun? ‘Check’ Balik Dos Ubat Demam Yang Diperlukan Anak

Perkara yang paling ditakuti oleh ibu bapa adalah saat anak demam. Lebih-lebih lagi jika suhu mereka tidak juga turun walaupun sudah diberi makan ubat. Ketahuilah, mungkin ada salah pada dos ubat demam anak anda.
Dr Salehuddin Sulaiman berkata punca suhu anak tidak turun walaupun telah diberi ubat demam adalah kerana dos yang tidak mencukupi. Jadi, apa cara untuk tahu dos ubat bersesuaian dengan anak?

Baca juga: Apa Petua Anak Demam Panas Di Rumah? Cuba 7 Tips Mudah Ini.
CARA TAHU DOS UBAT SESUAI DENGAN ANAK
1. GUNAKAN UBAT SELAIN PARACETAMOL SEBAGAI ‘RESCUE’

Gunakan ubat selain paracetamol sebagai rescue. Contohnya, nurofen dan brufen. Dos hampir sama seperti ubat paracetamol. Ubat paracetamol boleh diberikan pada setiap 6 jam. Tetapi jika suhu tidak turun, atau naik semula sebelum 6 jam, boleh cuba berikan ubat nurofen atau brufen ini.

2. UBAT PUNGGUNG

Bagi ubat punggung, dosnya berbeza dengan ubat minum.
Bawah 8kg: 125mg sebiji
8 – 13kg: 250mg sebiji
14 – 15kg: 125 + 250mg
16 – 20kg: 250mg 2 biji
3. SEMAK KEKUATAN UBAT
‘Check’ kekuatan ubat: 250mg untuk setiap 5 ml atau 120/125mg untuk setiap 5 ml. Dinasihatkan untuk menggunakan yang 250mg.
Kalau berat anak

3kg: 1 ml
5 – 6kg: 1.5ml
7 – 8kg: 2 ml
9 – 10kg: 3 ml
13kg: 4 ml
16kg: 5 ml
20kg: 6 ml

Pilih berat yang terdekat. Contohnya berat 15kg, pilih yang 16kg. Terlebih sedikit pun tidak mengapa. Kecuali jika anda nak mengggunakan ubat ini berpanjangan (lebih dari 5 hari).
Tetapi kalau terpaksa guna ubat demam lebih 5 hari, pasti ada ‘something wrong’. Kena ‘check’ dengan klinik atau hospital berdekatan.
TIPS LAIN UNTUK KURANGKAN SUHU DEMAM ANAK
1. Lap badan dengan air
Untuk menyejukkan badan anak dengan cepat, basahkan ketiak dan anggota wudhu kerana banyak cooling point seperti kepala, telinga dan tapak kaki.
2. Beri anak air kosong secukupnya

Pastikan anak anda minum air kosong secukupnya. Boleh cuba berikan mereka air nabeez iaitu air rendaman kismis semalaman yang sangat baik untuk anak yang demam.
Selain itu, bahan dalam kismis bertindak sebagai antibakteria dan antioksidan, ia membantu menentang jangkitan dan juga meredakan demam. Anda juga boleh cuba meletakkan kismis dalam sup rebusan untuk mereka makan.
3. Sapukan aloe vera/air daun bunga raya/air daun rambutan pada badan anak

Untuk anak yang alergi pada bawang atau bawang putih biasanya akan alergi pada aloe vera, maka ini mungkin tidak sesuai untuk mereka.
Namun, jika hendak menggunakan daun aloe vera, boleh tengok gambar cara ambil gelnya atau boleh saja gunakan yang telah dijual di pasaran. Ia juga boleh menyejukkan kulit anak.
4. Gunakan bahan dari dapur
Anda boleh menggunakan lemon/limau nipis/asam jawa/bawang putih untuk mengurangkan panas badan anak. Aroma lemon dan kadar antioksidan dalam beberapa bahan boleh mengurangkan suhu badan anak.
Ada juga yang lebih gemar menggunakan minyak bawang putih tetapi ia agak panas untuk kulit yang sensitif.
5. Naikkan imun anak
Boost imun anak anda dengan memberi mereka makan sup rebusan tulang serta makanan yang tinggi dengan vitamin C.
Ibu bapa perlu menitikberatkan perihal suhu badan anak ketika mereka demam kerana ia boleh menyebabkan si kecil anda berkemungkinan mendapat sawan. Pastikan dos ubat mereka bersesuaian dengan berat badan supaya ubat demam itu dapat bertindak sewajarnya.
Semoga Bermanfaat!
Sumber: theAsianparent


Dr. Jelaskan Mengapa Bayi Kerap Sentuh Telinga Sewaktu Proses Tumbuh Gigi

Si comel yang tak sampai setahun dilahirkan memang belum pandai untuk meluahkan ketidakselesaan mereka. Lagi-lagi bila bayi yang baru nak tumbuh gigi seawal usia 6 bulan, rasa sakit itu susah nak digambarkan atau diekspresikan. Alahai sayang~
Dalam keadaan sakit nak tumbuh gigi, perasan tak si kecil ini suka sentuh telinga juga? Nak tahu kenapa? Mari baca penjelasan daripada Dr. Mohd Khairul Izwan.

Baca juga: Makan Telur Bantu Kurangkan Masalah Memori & Fokus Anak, Boleh Buat Menu Wajib!
DR. JELASKAN MENGAPA BAYI KERAP SENTUH TELINGA SEWAKTU PROSES TUMBUH GIGI

Bagi anda yang mempunyai anak kecil yang sedang mengalami pertumbuhan gigi, jika diperhatikan dengan teliti, tentu akan perasan yang anak anda akan suka menarik-narik telinga mereka kan?

Nak tahu kenapa bayi yang mahu tumbuh gigi suka menarik telinga mereka? Apa kaitan gigi yang mahu tumbuh dengan telinga bayi anda?
KEADAAN YANG DINAMAKAN SEBAGAI TEETHING
Baik begini.
Bayi kecil akan mula tumbuh gigi susu seawal usia 6 bulan. Proses pertumbuhan gigi ini akan menyebabkan anak mengalami ketidakselesaan pada bahagian gusi mereka.
Keadaan ini disebut sebagai “Teething”, dan merupakan suatu proses fisiologis yang bersifat normal. Bayi yang masih kecil belum pandai mengekspresikan rasa sakit mereka mahupun memberikan respons terhadap kesakitan yang mereka alami.
SELAIN TELINGA, BAYI JUGA AKAN MENGUSIK PIPI MEREKA…

Dalam keadaan tertentu, rasa sakit pada bahagian gusi yang mahu tumbuh gigi ini akan turut menyebar. Sehinggakan bayi merasa seolah-olah rasa sakit itu merebak sehingga ke bahagian telinga, kerana saraf di bahagian rahang dan mulut bayi berada agak hampir dengan saraf di bahagian telinga mereka.
Kerana itulah bayi cenderung untuk menarik-narik telinga mereka jika mereka mula memasuki fasa “teething” ini.
Selain menarik-narik telinga, bayi juga cenderung untuk meraba-raba pipi mereka bagi meredakan ketidakselsaan yang mereka rasakan ketika gigi mereka sedang tumbuh.
TIPS BUAT IBU BAPA KETIKA BERHADAPAN SITUASI ANAK TEETHING!

Bagi ibu bapa yang berhadapan dengan situasi begini, jangan terlalu risau ya.
Anda boleh membantu anak anda melalui fasa “teething” ini dengan lebih selesa dengan cara memberikan mereka “teether” yang disejukkan untuk digigit.
Jika tiada “teether”, ibu bapa boleh menggunakan kain atau tuala kecil bersih yang direndam di dalam air sejuk untuk digigit oleh mereka. Melalui cara ini, bayi anda akan merasa lebih selesa dan mengurangkan kesakitan akibat pertumbuhan gigi yang mereka alami.
Semoga bermanfaat!
Sumber: Facebook Mohd Khairul Izwan


Dr. Kongsi Perbezaan Otak Berdasarkan Jantina…Otak Wanita Ibarat Roti Jala?

Nak tahu tak perbezaan otak lelaki dan otak wanita? Sangat menarik rupanya fakta mengenai otak.
Mari mengenali otak mengikut jantina daripada Pakar Kepimpinan Diri Keluarga & Organisasi, Dr. Hjh. Azuraida Shahadan. Jadi lebih faham fikiran pasangan lepasni.

Baca juga: Dr. Kongsi Tips Hilangkan Rasa Jetlag, Tak Sengsara Lagi Lepasni!
DR. KONGSI PERBEZAAN OTAK BERDASARKAN JANTINA…OTAK WANITA IBARAT ROTI JALA?

OTAK LELAKI VS OTAK WANITA
Dalam kajian yang dibuat oleh University of Pennsylvania

: LELAKI boleh untuk TIDAK MELAKUKAN APA-APA dan masih tenang.
: PEREMPUAN tidak boleh TIDAK MELAKUKAN APA-APA kerana ia menyebabkan perempuan menjadi resah, dan ketika melihat lelaki tidak melakukan apa-apa, perempuan sering mempunyai persoalan “kenapa lelaki macam ni eh” Hahaha.

MENARIKNYA TENTANG OTAK LELAKI
Sebenarnya, otak lelaki terdiri daripada kotak kotak kecil, yang tidak berhubung sesamanya. Kotak ini independent dan tidak bersandar dengan kotak-kotak lain.
Dalam erti kata mudah, ada compartment khas untuk setiap perkara. Contoh, lelaki ada kotak untuk kereta, kotak untuk wang, kotak untuk pekerjaan, untuk anak-anak, kotak untuk isteri, kotak untuk ibu bapa dan lain-lain.
Ketika seseorang lelaki membincangkan subjek tertentu, mereka akan pergi specifically ke kotak yang sesuai, membukanya, membincangkan hanya isi kotak itu.
Kemudian setelah selesai, mereka akan menutup semula kotak tersebut dengan harapan tidak menyentuh atau mengganggu kotak lain.
MENARIKNYA TENTANG OTAK WANITA
Berbeza dengan wanita.
Otak wanita terdiri daripada kotak bertali yang besar dan semuanya terhubung dengan satu sama lain dengan ikatan yang teguh, ala macam roti jala, berserat dan berhubung dan kesemua kotak di hubungkan dengan ‘emosi’.
Ini adalah salah satu sebab mengapa wanita cenderung beremosi, mengkaitkan satu perkara dengan perkara lain dan mengingati banyak perkara.
Selain itu, wanita juga tak boleh duduk diam, kerana ikatan yang ada pada kotak-kotak ini. Walaupun hakikatnya wanita ada “kotak diam”, namun ia terikat dengan kotak-kotak lain yang tak reti duduk diam.
LELAKI DICIPTA LEBIH FOKUS, WANITA DICIPTA LEBIH MULTITASK…DALAM MELAKUKAN SESUATU

Anyways, tahu tak kotak kegemaran lelaki yang menjadi kebencian perempuan tu apa?
A BOX OF NOTHING.
Kotak yang tak ada apa di dalamnya. Haha. Yes. Nothing. Percaya atau tidak, kadang-kadang kaum lelaki ini memang takda apa yang di fikirkan dalam fikiran mereka, just nothing. Jadi jangan marah bila anda tanya,
“How was your day today,” Dia jawab “okay”.
Sepatah sahaja walaupun sehari ada 9 jam di tempat kerja. Paling win, kalau kita jumpa kawan lelaki yang dah 5 tahun tak jumpa, dan kita tanya,
“How was your life,” Dia jawab “okay lah”.
Hehe. 5 tahun kehidupan disimpulkan dengan sepatah perkataan.
Inilah istimewa nya ciptaan tuhan. Lelaki di ciptakan lebih fokus dalam melakukan sesuatu. Namun, wanita diciptakan untuk lebih multitask dalam melakukan sesuatu.
Embrace the differences!
Sumber: Facebook Azu Shahadan


Dr. Kongsi Tips Hilangkan Rasa Jetlag, Tak Sengsara Lagi Lepasni!

Kaki melancong ke luar negara mesti dah biasakan dengan rasa jetlag? Sampai buat badan rasa tak selesa kejap, selepas lama berada dalam penerbangan.
Tapi apakan daya, dah memang minat pergi berjalan. Jadi, apa kata ikuti tips yang dikongsikan oleh Dr. Rizal Abu Bakar untuk membantu melegakan rasa jetlag.

Baca juga: Cara Test Kebocoran Arus Elektrik Water Heater, Selamat Mandi Lepasni!
DR. KONGSI TIPS HILANGKAN RASA JETLAG, TAK SENGSARA LAGI LEPASNI!

Nak hilangkan jetlag? Ramai akan angguk. Jetlag berlaku sebab beza masa tempat kita travel dengan tempat tinggal kita. Contohnya kalau pergi buat umrah. Beza masa 5 jam. Bila balik kita masih dok ikut masa kat Makkah.

Masa makan, masa tidur masih kat sana. Tapi kita dah kat Malaysia. Mengantuk dan lapar ikut waktu sana. Macam mana nak keluar cepat dari jetlag ni?
Senang saja. Elak dari ikut waktu sana dengan buat 3 benda ni:
1. JAM 12 TENGAH HARI & ATAS KELUAR DAPATKAN CAHAYA MATAHARI

Pukul 12 lebih keluar rumah dan dapatkan cahaya matahari. Benda ni penting untuk reset circadian rhythm atau jam biologi kita.
2. TIDUR KURANG DARIPADA 30 MINIT JIKA MENGANTUK SANGAT

Kalau mengantuk sangat tidur tidak lebih dari 30 minit. Kunci jam. Minta orang kejutkan. Bila bangun terus mandi.
3. MAKAN IKUT WAKTU MALAYSIA

Makan pada waktu kita bukan waktu negara kita lawat. Ikut timetable Malaysia.
Kalau lapar sangat tengah malam, ambil sepotong buah saja. Itu dah memadai untuk trick otak yang anda sedang makan. Minum air.
4. SENAMAN RINGAN

Buat senaman ringan waktu atau petang.
5. GELAPKAN RUMAH AWAL

Gelapkan rumah seawal jam 9:30. Buka lampu satu tempat saja. Ini akan bantu melatonin untuk keluar. Melatonin adalah hormon tidur.
6. SEDIAKAN SUHU BILIK SEKITAR 22-24 SELSIUS SEBELUM TIDUR

Masa nak tidur pastikan suhu bilik sekitar 22-24 darjah selsius. Ini akan bantu melatonin keluar.
7. GELAPKAN BILIK TIDUR TANPA CAHAYA

Pastikan bilik tidur gelap tanpa cahaya. Kalau kulit (organ terbesar manusia) detect ada cahaya, dia akan relay information ke otak kata hari masih siang. Pengeluaran melatonin akan terbantut.
8. AMBIL SUPLEMEN SELEPAS MAKAN

Lepas makan malam boleh ambil suplemen magnesium dan ashwagandha. Kedua dua ni akan bantu dapat tidur nyenyak.
9. MINUMAN KAFEIN SELEPAS 2 PETANG DIELAKKAN
Front view close up of an amazed woman looking at a coffee cup with crave
Elakkan minuman berkafein selepas jam 2 petang. Kafein boleh sebabkan tidur terjaga jaga.
10. 4 JAM SEBELUM TIDUR JANGAN GUNA GADJET

Elak dari guna handphone, tengok movie atau aktiviti yang bagi cergas 4 jam sebelum tidur.
Cuba buat 8 ni dulu. Insyaa Allah dapat break cycle jetlag dengan cepat. Selamat mencuba.
Sumber: Facebook DrRizal Abu Bakar


Dr. Nasihat Jangan Beri Anak Makan Ayam Tak Masak, Bahaya Kuman Membiak!

“Bang! ayam tu ada darah sikit-sikit lagi tu, jangan disuap ke mulut anak. Bahaya!”
Makanan yang diberikan kepada anak semestinya perlukan penelitian yang tinggi kebersihannya. Hal ini bagi mengelakkan, berlaku keracunan makanan kepada mereka. Lagi bahaya, ianya boleh menyebabkan kematian juga.

Ayam yang tidak dimasak sempurna, sewajarnya tidak disuap langsung ke mulut anak. Nak tahu kenapa? Mari ikuti penjelasan daripada Dr. Ahmad Luqman Bukhari.
Baca juga: Dr. Kongsi Perbezaan Otak Berdasarkan Jantina…Otak Wanita Ibarat Roti Jala?

DR. NASIHAT JANGAN BERI ANAK MAKAN AYAM TAK MASAK, BAHAYA KUMAN MEMBIAK!

“Cuba puan ingat balik betul-betul, ada tak belikan apa-apa makanan dari luar, delivery ke, beri pada dia sehari dua ni?”

“Tak adalah doktor. Sepanjang kena duduk rumah ni semua makanan masak sendiri. Pelik saya tiba-tiba dia jadi begini.” Sayu suara si ibu menjawab seraya menoleh ke arah anaknya yang sedang terbaring di atas katil.
Remuk hati melihat betapa lemahnya keadaan badan si kecil tu. Langsung tak bermaya. Kedua belah mata pun mencengkung. Dehydrated teruk!
Mana tak nya, sejak pagi tadi dah berbelas kali muntah dan cirit birit. Sampai je kat hospital, jarum branula terpaksa dimasukkan ke saluran darah di kedua-dua belah lengan untuk proses rawatan kecemasan.
“Sebenarnya doktor, malam semalam saya ada suapkan nasi ayam yang saya bawak balik dari tempat kerja.
Silap saya. Mula-mula lagi saya perasan ada kesan darah pada bahagian sendi tulang ayam tu. Daging pun agak kemerahan, macam tak cukup masak.
BAHAYA! SISTEM IMUNITI ANAK KECIL TIDAK SEKUAT ORANG DEWASA

Tapi dia beria mintak nak rasa, tak sampai hati saya nak tolak. Itu yang berikan jugak sikit.” Si ayah tiba-tiba bersuara. Jelas ternampak raut kesal di wajahnya.
Selalu sangat kes kanak-kanak keracunan makanan ni berlaku. Sebahagiannya berpunca dari ayam yang tak dimasak sempurna. Memang patut pun sebab darah yang masih ada pada ayam tu jadi medium yang sesuai untuk kuman membiak.
Kalau yang termakan tu kita yang ada imuniti kuat mungkin setakat dapat perut cramp, muntah dan cirit birit. Boleh jadi kesannya tak berapa serius.
Tapi sangat bahaya untuk anak kecil.
Paling kita takut bila kuman tadi masuk ke dalam salur darah anak dan merebak ke seluruh tubuh (bacteremia). Pernah tau berlaku kes keracunan teruk sampai akibatkan kematian!
Sebab tu mak ayah kena tolong periksa betul-betul setiap makanan masa nak beri pada anak.
TANDA-TANDA AYAM TAK CUKUP MASAK
Jangan bagi kalau ada tanda-tanda ayam tak cukup masak seperti:

Berbau hanyir.
Berlendir.
Tekstur daging berbeza dari biasa.
Suhu di bahagian daging lebih sejuk.
Ada kesan darah terutama dekat tulang ayam.
Daging berwarna kemerahan.

Bantu saya sebarkan info ni pada mak ayah yang lain ya. Risau jugak, lagipun tak lama lagi dah nak mula puasa. Takut-takut nanti bila dah tak larat nak masak sendiri, kita terbeli makanan yang buatkan anak kesayangan keracunan dan jatuh sakit.
Sumber: Twitter Ahmad Luqman Bukhari